Марказий Осиёнинг ёзги иссиқ иқлимида иссиқхонани қандай совутиш керак (видео)? • EastFruit\nБош саҳифа › Мева-сабзавот бизнеси › Технологиялар › Марказий Осиёнинг ёзги иссиқ иқлимида иссиқхонани қандай совутиш керак (видео)?\nМуаллиф: EastFruit 16 Май 22 13 Май 22 060\nМинтақамиздаги иссиқхоналар, одатда, совуқ мавсумда маҳсулот етиштириш учун қўлланади. Аммо ёз фаслида иссиқхоналардаги шарт-шароит идеалдан анча йироқдир. Жазирама ва қуёшли об-ҳавода иссиқхонани совутиш (улар, айниқса, Тожикистон, Ўзбекистон ёки Марказий Осиёнинг бошқа иссиқ иқлимли ҳудудларида жойлашган бўлса), мумкинми?\nEastFruit мутахассислари бунинг имкони бор деб ҳисоблашмоқда. Келинг, замонавий шароитлар ҳақида батафсилроқ гаплашамиз ва ҳатто қуйида ҳаммасини кўрсатиб ҳам берамиз.\nҲозир кўпчиликда мантиқий савол туғилиши мумкин: «Нега ушбу мамлакатларда ёз жуда иссиқ бўлса, қулупнай ёки бошқа экинларни иссиқхонада етиштириш керак?». Бу саволга жавоб экин турига боғлиқ. Аммо қулупнайга келсак, масалан, қишда маҳсулот етиштириладиган иссиқхонангиз бўлса, ёзда уни ишлатмаслик мантиққа зиддир. Зеро, иссиқхона резавори ҳатто ёзда ҳам, харидор нуқтаи назаридан очиқ далада ўстирилганига қараганда юқори сифат параметрларига эга бўлади. Бундан ташқари, ушбу сифат узоқроқ муддат сақланиб туради, бу ҳам истеъмолчи, ҳам савдо-сотиқ учун хатарларни сезиларли даражада камайтиради. Шу маънода иссиқхона қулупнайи очиқ далада етиштирилган резаворлар билан солиштирганда юқори нархга эга бўлиши мумкиндир.\n“Ҳариф” масъулияти чекланган жамияти асосчиси, EastFruit, ФАО ва ЕТТБ лойиҳалари бўйича кўп йиллик маслаҳатчи Бахтиёр Абдувоҳидов ўзининг итальян селекциясига оид энг яхши қулупнай навлари етиштирилаётган замонавий иссиқхоналаридаги совутиш технологиялари ҳақида сўзлаб берди. Бундан ташқари, у иссиқхона қуришда пул тежаш бўйича лайфхаклар билан ўртоқлашди. Мисол учун, у иссиқхонани шамоллатиш учун туйнуклар сотиб олмаган, балки уни ўзи ясаган.\n“Мен йил бўйи узлуксиз қулупнай етиштириш ва истиқболли навларни жорий этиш билан шуғулланишга қарор қилдим. Шу боис, ўсимликларнинг ўсиши давомийлигини таъминлаш учун уларни сақлаб қолиш муҳим. Ёзда эса иссиқхонада ҳарорат 53-57 даражагача кўтарилади. Шунинг учун биз зичлиги 55-75%лик соя берувчи махсус тўр тутамиз. Шамоллатишни таъминлаш учун ён тарафдаги полиэтиленни олиб ташлаймиз. Қолаверса, иссиқхонанинг юқори қисмига махсус пуркагичлар ўрнатганмиз, улар автоматик равишда ёқилиб, 30-60 сония ишлайди ва ҳароратни 5-10 даражага тушириб, ўсимликлар учун қулай муҳит яратади. Бунинг учун биз музлаган сувдан фойдаланамиз. Албатта, ҳароратни бирданига 10 даражага тушириш ярамайди, чунки бу ўсимликлар учун стрессдир. Совутиш тез-тез, лекин 5 даражадан ошмаган ҳолда таъминланиши керак”, дейди Бахтиёр Абдувоҳидов.\n“Ҳатто қишда ҳам соғлом микроиқлимни сақлаш учун иссиқхонани шамоллатиш зарур. Бу ўсимлик касалланишига сабаб бўлувчи ортиқча намликдан халос бўлишга ёрдам беради. Голландияликлар автоматик шамоллатиш туйнукларининг ҳар бирига 4000 евро сўрашди, бизда эса 10 та блок бор. Табиийки, бу 40 минг еврога тушар эди. Мазкур нарх биз учун жуда қиммат, деган фикрда туйнукларни қўлда ясадик. Ва роппа-роса 10 баробар арзонга тушдик. Қолаверса, шамоллатиш учун энергияга пул сарфламаймиз, чунки, у қўлда очилади ва ёпилади. Бу биз учун фойдали жисмоний юмуш ҳамдир”, дея ҳазил қилади Бахтиёр.\nҚуйидаги видеода иссиқхоналарни совутиш учун спринклерлар, шунингдек, шамоллатиш туйнуклари қандай бўлишини кўришингиз мумкин.


Милан дербисидан, суперклассикогача, ёхуд дунёни ларзага соладиган 10та супер қарама-қаршилик\nЎЙИНЛАР ЖАДВАЛИ (LIVE) ТРАНСФЕРЛАР ЖОНЛИ ЭФИР (LIVE)\t26.02.2021 -ТВ дастурлар\n23.02.2021 13:23 30\nФутбол оламида жамоаларнинг шундай учрашувлари борки, баъзида ўз мухлисларини бир-бирига душманга айлантирса, баъзан дунёни иккига бўлиб юборишга ҳам қодир. Ҳозир биз сизларга, худди шундай супер тўқнашувлар топ-10 тақдим этамиз. Демак, бошладик.\nСуперкласико - Аргентинанинг икки жамоаси «Бока Хуниорс» ва «Ривер Плейт» ўртасидаги энг ажойиб ва энг катта дербис. Икки рақиб жамоанинг мухлислари ўз севимлиларини қўллаб-қувватлашлари билан машҳур бўлган. Кўпинча бу супер тўқнашувлар, мухлислар ўртасидаги уруш-жанжал билан ҳам якунланади. Баъзан бу ҳолатлар, ўлим билан ҳам якунланган. Ушбу жамоалар ўртасидаги учрашувлар доимо қизиқарли, ва голларга бой бўлган. Томонлар ўз тарихида 252 марта бир-бирига қарши ўйнашган бўлиб, шундан 82 учрашувда «Ривер Плейт» ғалаба қозонган бўлса, 89тасида «Бока Хуниорс» устун келган.\n9. Франция Эл-классикоси\nФранция футболидаги энг қизиқарли ва оммабоп қарама-қаршилик ҳисобланадиган, «ПСЖ» ва «Марсель» жамоалари ўртасидаги ўзининг жозибаси билан, ҳар доим футбол фухлислари эътиборида бўлиб келган. Учрашув илк марта Парижнинг юқори аҳолиси ва Марсельдан келган қуйи аҳолилар ўртасида кечган ва ҳаммаси шундан бошланиб кетган. «ПСЖ» ва «Марсел» - тўқнашувини нафақат Францияда, балки бутун дунёдаги мухлислар ҳам интизорлик билан кутишади. 2017 - йилда парижликлар супер юлдуз ҳисобланадиган, бразилиялик Неймарни трансферини эълон қилгандан сўнг, бу учрашувнинг қиймати янада ошганини таъкидлаб ўтиш керак.\n8. Туркча дерби\n«Фенербахче» ва «Галатасарой» ўртасидаги учрашув қизиқарли, эҳтиросларга бой ва баъзан шафқатсизларча кечади. Иккала жамоа ҳам битта шаҳар клуби ҳисобланасада, аммо улар икки хил минтақанинг вакили бўлишади. «Фенербахче» Истанбулнинг Осиё томонида жойлашган бўлса, «Галатасарой» Европа томонида ўз учрашувларини ўтказади. Дерби ўзининг мухлислари билан машҳур бўлган. Улар учрашув пайтида бир-бирини ҳақорат қилишгача боришади, баъзида бу ҳолат қон тўкилиши билан ҳам якунланади.\n7. Шотландча қарама-қаршилик\n«Глазго дербиси», ўзинг жозибалилиги билан футбол оламида ўз дунё футбол мухлислари эътиборига тушган. Глазко шарининг икки жамоаси «Селтик» ва «Рейнжерс» клублари ўртасидаги тўқнашув ҳар доим ўзининг кескинлиги билан ажралиб туради. Шотландиянинг икки йирик жамоалари ўртаси бу кескин рақобат анча йиллар олдин бошланган бўлиб, аввало, дин билан боғлиқ. Келтлар ва католик кабилар томонидан қўллаб-қувватланади. Ушбу учрашувда мазҳаблар ҳайқириқлари ҳам тез-тез эшитилиб қолади.\n6. Немисча классико\nГерманча классико - «Бавария» ва «Боруссия Дортмунд» жамоалари ўртасидаги учрашувга шундай ном берилган. Германия мамлакатининг энг ажойиб дербиси. Икки жамоа турли хил географик ҳудудларда жойлашган, аммо бу жамоалар ўртасидаги қарама-қаршилик ўртасидаги юқори ҳарорат сабаб, «немисча дерби» деб ҳам аташади. «Бавария» Германиядаги энг совриндор жамоа ҳисоблансада, дортмундликлар унга ҳар доим қаршилик кўрсатиб келганлиги билан ҳам мухлислар томонидан олқишланади. Агар, учрашув Мюнхенда кечса, «Аллианз Арена» тўлиғича қизил рангга бурканади, «Сигнал Идуна Парк»даги ўйинда эса Дортмунд сариқ рангга бурканиши билан ҳам доимо эътибор марказида.\n5. Шимолий Лондон дербиси\nЛондоннинг икки жамоаси - «Арсенал» ва «Тоттенхэм» ўртасидаги ўйин. Дербининг келиб чиқиши «канонирлар» Жанубий Лондон жамоаси бўлган пайтдан бошланган, аммо кейинчалик «шпорлар»га унга жуда яқин бўлган Шимолий Лондонга кўчиб ўтишга қарор қилган. «Арсенал» ва «Тоттенхэм» ўртасидаги ўйинлар ҳар доим кучли рақобат остида кечади, баъзида жароҳатлар ҳам бўлиб туради. Ушбу жамоалар ўртасидаги баҳсни томоша ҳар доим мухлисларни ҳаяжонга солиб келган.\n4. Англия шимолий-ғарбий дербиси\nАнглиянинг бу икки клуби «Ливерпуль» ва «Манчестер Юнайтед» жамоалари ўртасида кечадиган бу учрашув, доимо қизиқарлилиги ва эҳтиросларга бой бўлган англияча супер дерби мақомида бўлади. Бу қарама-қаршиликни дунё бўйлаб 500 миллион киши атрофида томоша қилишади. Ушбу жамоалар ўз академиясидан кўплаб ажойиб ўйинчиларни тарбиялаган ва уларнинг учрашувларини кўриш ҳар доим ёқимли бўлган.\n3. Мадрид дербиси\nДербининг номининг ўзи анча тош босади. «Реал Мадрид» рақибига қараганда сезиларли устунликка эга бўлиб, 90 марта ғалаба қозонган, «Атлетико» эса 41та учрашувда муваффақиятга эришган. «Қаймоқранглилар» шубҳасиз Испания пойтахтининг энг яхши жамоаси ҳисобланади, улар Чемпионлар Лигаси ва Ла Лигада рекорд даражада ғолибликка эришган. Бироқ, «матрасчилар» оқ сочиқни ҳеч қачон кўтаришга шошилмайди. 2013/2014 - йилларда Испания чемпионига айланди ва шу билан бирга Чемпионлар Лигаси финалигача боришган. Аммо, финалда улар айнан ҳамшаҳри бўлган «Реал»дан мағлубият аламини тортиб кўришган. Жорий йилда ҳам «қизил оқлар»нинг ишлари Ла Лигада анча яхши, балки уларнинг даври яна келдимикан?!\n2. Милан дербиси\nУшбу дерби Италия ва жаҳон футболининг икки гигант жамоаси «Интер» ва «Милан» ўртасидаги учрашув. Одатда «Милан дербиси» номи билан танилган бу супер учрашув, рақобатбардошлилиги, майдондаги иштиёқ ва шиддатли кураш остида кечади. Улар битта стадионни иккига бўлишади, бу замонавий футболда жуда кам учрайдиган ҳолатдир. Дастлаб улар битта жамоа эди, аммо унинг сиёсатига рози бўлмаган миланликларнинг бир қисми клубни тарк этишди, сўнгра «Интер»ни тузишди. Бир қанча вақт давомида, иккала жамоа ҳам оғир кунларни бошдан кечиришди, аммо ҳозирда Италия тахтига қайтиш арафасида турибди.\nЖаҳон футболидаги энг оммабоп ва энг супер қарама-қаршилик, Испаниянинг икки гигант жамоаси - «Реал» ва «Барселона» ўртасидаги учрашувдир. Мадрид ва Каталония жамоалари ўртасидаги рақобат тарихий, сиёсий ва ижтимоий омилларнинг натижасидир. «Барселона» кўп йиллар давомида Испаниядан мустақил бўлишга интилган Каталония вакили ҳисобланади. «Барселона» ва «Реал» ўртасидаги ўйинлар доимо кескинликларга бой бўлиб, бу ерда қўпол қоидабузарликлар, қизил карточкалар ва жанжаллар одатий ҳол бўлиб қолган. Бироқ, «Эль-классико» - бу дунё футболи мухлисларини қоқ иккига бўлиб юборадиган энг яхши учрашув бўлиб қолаверади.\nЖамшиджон Маҳмудов тайёрлади\n17.02.2021 03:20 498\n18.02.2021 03:20 438\nЕЧЛ. "Боруссия Д" меҳмонда "Севилья"ни мағлубиятга учратди, Холанддан дубль\n22.02.2021 22:20 402\n"Реал"нинг "Аталанта" билан ўин учун қайдномаси маълум. Ўйинни кимлар ўтказиб юборади?\n24.02.2021 01:20 273\nКроос: "Ҳа, Мбаппе ва Холанд зўр футболчилар, аммо улар "Аталанта"га қарши ўйинда бизга ёрдам бера олишмайди"\n16.02.2021 03:20 267\nГермания. "Бавария" ўз майдонида қийинчилик билан дуранг ўйнади\n18.02.2021 10:23 246\n17.02.2021 03:20 210\nСалаҳ ва Маненинг голлари "Ливерпуль"га "Лейпциг" устидан ишончли ғалабани тақдим этди\n17.02.2021 02:20 186\nЕЧЛ. "Лейпциг" - "Ливерпуль". 0:2 (МАТНЛИ ТРАНСЛЯЦИЯ)\n2 Ман. Юнайтед 22 44\n3 Лестер 22 42\n5 Вест Хэм 22 38\n7 Тоттенҳэм 20 33\n11 Кристал Пэлас 22 29\n12 Лидс 21 29\n13 Саутгемптон 21 29\n14 Вулверҳэмптон 22 26\n15 Брайтон 22 24\n16 Ньюкасл 22 22\n18 Шеффилд Юнайтед 15\n19 Фулҳэм 21 14\n20 Вест Бромвич 22 12\n21 Шеффилд Юнайтед 22 11\n1 Атлетико 19 50\n3 Барселона 20 40\n7 Бетис 21 30\n8 Гранада 21 29\n12 Кадис 21 24\n13 Атлетик Бильбао 20 24\n15 Уэска 21\n16 Эйбар 21 20\n17 Вальядолид 21 20\n18 Осасуна 21 19\n19 Алавес 21 19\n20 Эльче 19 17\n21 Уэска 21 16\n12 Фиорентина 23 25\n14 Беневенто 23 25\n15 Болонья 23 25\n3 Айнтрахт Франкфурт 22 42\n4 Вольфсбург 22 42\n12 Аугсбург 22 23\n13 Вердер 21 23\n6 Ренн 25 38\n7 Монпелье 26 38\n8 Марсель 25 38\n9 Мец 26 38\n13 Сент-Этьен 26 30\n14 Реймс 26 30\n15 Ницца 26 29\n16 Страсбур 26 29\n20 Метц 13 16\n21 Дижон 26 15\n7 Динамо Москва 19 30\nЖонли эфирда томоша килиш\n7 марта в 03:00\n21 марта в 02:00\n21 марта в 03:00\nЕЧЛ. Ҳафта рамзий жамоасидан Мендилар, 17 ёшли Мусиала ва бошқа футболчилар ўрин олди || 26.02.2021\n"Ювентус" мавсумнинг дастлабки ярмида 113,7 млн евро зарар кўрди || 26.02.2021\nЕвропа лигаси. Обамеянг "Арсенал"ни қутқариб қолди, "Хоффенхайм", "Наполи" мусобақани тарк этди ва бошқа натижалар билан танишинг || 26.02.2021


Ўзбекистон: Кичкинтойларидан “Президент совғаси” нега тортиб олинмоқда? - Фарғона.Ру ахборот агентлиги\n05:14 msk, 7 Июль 2020\nЎзбекистон: Кичкинтойларидан “Президент совғаси” нега тортиб олинмоқда?\n01.04.2013 10:05 msk\nЎзбекистонда биринчи синфни битирган ўқувчиларни мажбурий тартибда фойдаланилган дарсликларни топширишга ундаяптилар. Биринчи синф дастурига кирган барча дарсликлар (бундан кейин ҳам фойдаланиш кўзда тутилган дарсликлар, мисол учун, тўртинчи синфгача ўқитиладиган йўл хавфсизлиги бўйича қўлланма бундан мустасно) “мактаб фондига” бепул топширилиши шарт. Гап Ўзбекистонда кичкинтойларга мактабга чиқиши билан бериладиган “Президент совғаси” дея аталувчи тўпламга кирувчи дарсликлар тўғрисида кетаяпти.\nБермасанг – жаримага тортиласан?\n“Педагоглар дарсликларнинг ҳаммаси топширилиши устидан қатъий назорат қилаяптилар, бош тортаётганларни бир неча минг сўмлик жаримага тортилиши билан қўрқитаяптилар, - дейди аччиқланган ота-оналардан бири. – Уларнинг қандай ҳақи бор, аввали-бошдан бепул берилган китоблар учун жаримага тортишга?!”\nКўпчилик ота-оналар президент совғасини ўзлари учун ёдгорлик, сувенир сифатида қолдиришни истайдилар, ҳолбуки бу дарсликлар сотувга чиқарилмайди, уларнинг муқоваларига ҳам “сотувга чиқариш тақиқланади”, деб ёзиб қўйилган. Деярли ҳар бир оилада бошқа кичкинтойлар ҳам бор, уларга китоблар ортиқчалик қилмайди.\nЎз навбатида ўқитувчилар мактаб директорлари шуни талаб қилаётганини баҳона қилаяптилар (мактаб директорлари учун юқори инстанциялар баҳона бўлса керак?). Ота-оналарнинг аксарияти мактаб раҳбариятининг тутуриқсиз талабларига бўйсунишга мажбур. Кўпчилик бу мавзуни фақат ўз яқинлари билан муҳокама қилишга ботина оладилар, холос. Ўз норозилигини баррала айтаётганлар бармоқ билан санайдиган миқдорда.\n“Мен учун бу принципиал масала: нима учун сентябрь бошида дарсликлар баландпарвоз оҳангда “Президент совғаси” дея бепул берилади-ю, аммо йил охирида кичкинтойлардан тортиб олинади? – дейди Тошкет шаҳар Миробод тумани №147 мактабида биринчи синфни тамомлаётган қизалоқнинг онаси. – Демак, мактабларимизда педагоглар эмас, тижоратчилар ишлаётган эканда?!”\nБозор иқтисодиёти педагогикаси\nЯна бошқа онабу борада ўзгача фикрга эга. Сирғали туманидаги №268-мактабга 6-ёшли ўғилчасини пуллик тўлов машғулотларига мунтазам олиб бораётган таниш аёлга таяниб таъкидлашича, дам олиш кунлари у ерда кам деганда 4-5 та “нулевой гуруҳлар” шуғулланар экан. Ундаги кичкинтойларнинг ҳар бирида ўз “Алифбе”си бор. Савол туғилади: агар китоблар сотувда бўлмаса, дарсликларни қаердан олишаяпти?\nҲудди шундай манзарани №110, 64,277 ва қатор бошқа мактабларда ҳам кузатиш мумкин.\nАгар ўқитувчилар чиндан ҳам биринчи синф ўқувчиларининг дарсликларини “тайёрланувчи”ларга сотаётган бўлсалар, унда бу бизнеснинг кўлами қандайлигини тасаввур қилишдан бошқа чора йўқ.\nБиринчи синф ўқувчиларига аталган ҳар бир дарсликда “Сотувга чиқариш тақиқланади” деган ёзув бор\nТошкент шаҳар халқ таълими бошқармасининг ходими Бахтиёр Сафаров аввалига “Ёзма мурожаат қилинг, бир ой ичида жавобини оласиз”, -дея гапни кесиб қўя қолганди, кейинига марҳамат қилгандек: “Бизда бунақа ишлар бўлиши принципиал равишда мумкин эмас. Президент совғалари сотиш тақиқланган, улардан бошқа тижорат операцияларида фойдаланиш ҳам мумкин эмас. Бу ҳақда ўқитувчиларимиз жуда яхши биладилар”, - деб жавоб берди.\nТаълим соҳасининг мутасаддисига ишонгинг келади, аммо болаларнинг китоблари тортиб олинаётгани ҳақидаги гаплар етарли даражада кўп. Китоблари тортиб олинаётган кичкинтойларга раҳминг келади. Яна ким тортиб олаяпти? Умридаги биринчи дарсида Президентнинг совғасига чуқур эҳтиром билан муносабатда бўлишни, кўп йиллар давомида авайлаб-асрашни таъкидлаган устозлар...\nЎзбекистонда янги мактаб дарсликлари етишмаётгани ҳақида 2009 йилда ҳам ёзгандик. Мактаб кутубхоналари дарсликларни чекланган миқдорда оладилар, шунинг учун дарсликлар тўплами ҳамма ўқувчиларга ҳам етавермайди. Шу билан бирга, республика мактабларида дарсликларни ўқувчиларга ижарага бериш тизими ҳам йўлга қўйилган. Бироқ бу ишларнинг биринчи синф ўқувчиларига алоқаси йўқ, чунки уларга “Президент совғаси” берилади. Ёки, энди совғага маблағ етишмай қолдими?\nОдатдагидек, биз ўқувчиларимиздан шу соҳадаги “тажриба”лари билан ўртоқлашишларини сўраб қоламиз. Сиз кичкинтой фарзандингиз учун “Президент совғаси” олганмисиз? Китобларни мактабга топширганмисиз ёки ўзингизда эсдалик сифатида қолдирдингизми?


Matbuot xizmati | O'zbekko'mir|Узбекуголь|Uzbekcoal\nMatbuot xizmati rahbari\n27.06.2019 № 4366\n2021 йилда 4,45 млн тонна кўмир қазиб олинади\nБу ҳақда Ўзбекистон Республикаси Президенти ҳузуридаги Ахборот ва оммавий коммуникациялар агентлиги зали (АОКА)да ўтказилган брифингда «Ўзбеккўмир» АЖ ахборот хизмати раҳбари Неъмат Душаев маълум қилди:\n“2021 йилда акциядорлик жамиятида 4,45 млн тонна кўмир қазиб олиш режалаштирилган. Айни пайтда ойлик, чораклик режалар бажарилиши таъминланмоқда. Хусусан, май ойида мавжуд конлардан 386,2 минг тонна кўмир қазиб олинди. Бу режага нисбатан 106,4 фоизни ташкил этади.\nКорхонада бу йил асосий эътибор кўмир устки қатламини очиш ишларига қаратилмоқда. Май ойида кон устки қатламини очиш ишлари 2 миллион 875 минг куб метрга тенг бўлди ва бу борадаги режа ҳам 100,3 фоизни ташкил этди».\nЖорий куз-қиш мавсумига бюджет ташкилотларига ва аҳоли эҳтиёжлари учун қанча кўмир етказиб берилади?\n“Ўзбеккўмир” АЖ томонидан 2021-2022 йиллар куз-киш мавсуми учун тасдиқланган режа бўйича ижтимоий соҳа объектларига 450 минг тонна, республика аҳолисига 985 минг тонна кўмир етказиб берилади. Аҳоли учун мўлжалланган кўмирнинг 705 минг тоннасини маҳаллий, 280 минг тоннасини импорт ёқилғиси ташкил этади.\nАйни кунларда республика бюджет ташкилотларига кўмир етказиб бериш тадбирлари жадал олиб борилмоқда. Ёқилғи “Кўмир таъминот” масъулияти чекланган жамияти тасарруфидаги 96 та ҳудудий кўмир омбори ва савдо шахобчаси орқали тарқатилмоқда.\nТабиий газ етиб бормаган аҳоли пунктларида маҳалла фуқаролар йиғинлари томонидан кўмирга бўлган эҳтиёж аниқланади ва тегишли рўйхат шакллантирилиб, туман (шаҳар) ҳокимликларига такдим этилади. Маҳаллий ҳокимликлар ушбу рўйхатлар асосида ҳудудий кўмир омборларига буюртма беради ва кўмир тарқатиш жадвалини тасдиқлайди. Аҳоли ушбу жадвалга асосан ўзига яқин ҳудудий кўмир омборига мурожаат қилади.\nБир тонна кўмирнинг нархи қанча?\n“Кўмир таъминот” масъулияти чекланган жамияти омборлари оркали аҳоли ва бюджет ташкилотларига сотилаётган кўмир маҳсулотининг нархи қуйидагича:\nбир тонна кўмир маҳсулоти — 300 минг 300 сўм;\nАнгрен кўмир конидан юкланган ёқилғи кўмир жамланмасига етказилгач, у ерда лабораториядан ўтказилади. Ҳар бир вагондаги маҳсулотга сифат сертификати берилади. Харидор кўмирни ўз ҳудудидаги омборлардан сотиб олаётган чоғида ўша сифат сертификатини талаб қилиши лозим.\nҲарид қилинган қаттиқ ёқилғининг сифати бузилмаслиги учун истеъмолчилар уни ҳарид қилиб олганидан сўнг, махсус омборларда, қуёшнинг нури тушмайдиган, усти ёпиқ жойларда сақлаш тавсия этилади.\nБюджет ташкилотлари етказиб берилаётганинг кўмир хариди билан боғлиқ саволлар бўйича “Кўмир таъминот” МЧЖнинг (71) 244-38- 28 телефон рақами орқали мурожаат қилишлари мумкин”.


Кўзи ожизлар билан суҳбат ташкил этилди\nБугунги кунда диний соҳада амалга оширилаётган ислоҳатлар жараёнида аҳолининг ҳеч бир қатлами эътибордан қолмаслигига имкон қадар ҳаракат қилинмоқда. Ўзбекистон мусулмонлари идораси ташаббуси билан турли даражадаги ногиронлиги бўлган кишилар билан ишлаш тизими йўлга қўйилган бўлиб, уларнинг диний соҳага доир билимларини ошириш мақсадида учрашувлар, давра суҳбатлари ташкил этилмоқда.\nЖорий йилнинг 7 июнь куни Тошкент шаҳар Кўзи ожизлар жамияти аъзолари билан диний-маърифий ва ижтимоий масалалар ҳақида суҳбат ташкил қилинди.\nСуҳбатда Тошкент шаҳар ҳокимининг ўринбосари Шуҳрат Турдиқулов, Ўзбекистон мусулмонлари идораси Тошкент шаҳар Чилонзор тумани бош имом-хатиби Хусниддин Абдураҳманов, Ўзбекистон мусулмонлари идораси Хотин-қизлар масалалари бўйича бўлим мутахассиси Мунира Абубакирова, Тошкент шаҳар ҳокимияти вакили Дилбар Аҳмедова ва Тошкент шаҳри отинойилари иштирок этишди.\nЎзбекистон мусулмонлари идораси Тошкент шаҳар Чилонзор тумани бош имом-хатиби Хусниддин Абдураҳманов Рамазон ойи билан барча иштирокчиларни табриклаб, бу ойнинг фазилати ҳақида маъруза қилди. Тошкент шаҳар ҳокимининг ўринбосари Шуҳрат Турдиқулов ҳозирги олиб борилаётган ислоҳотлар, ўзгаришлар ҳақида сўзлаб берди. Шундан сўнг Кўзи ожизлар жамиятининг бир нечта аъзолари ишсизлик, уй-жой масалалари борасида саволлар билан мурожаат қилишди. Саволларга Шуҳрат Турдиқулов жавоб бериб, ижобий ҳал қилиниши ҳақида сўзладилар. Баъзи жамият аъзоларининг коммунал тўловлардан қийналаётганликлари ҳақида ёзма мурожаат қилишди. бу масала Чилонзор тумани бош имом-хатиби Хусниддин Абдураҳманов томонидан ҳал қилинди. Жамиятнинг ёши катта аёл ва эркакларидан ташқари, ёшларда ҳам илм олиш ва Қуръонга бўлган муҳаббатлари ҳақида сўзлаб беришди. ЎМИ мутахассиси Мунира Абубакирова яқин кунларда Кўзи ожизлар жамияти аъзолари учун Қуръон курслари очилиши ҳақида маълумот берди. Иштирокчилар ўтказилаётган тадбирдан хурсандликларини, бундай учрашувлар тез-тез бўлишини таклиф қилдилар.\nДругие материалы в этой категории: « 13 июнда Тошкент шаҳрида хатмоналар якунланади\tБу кунларда “йўл”га чиқиш ҳар кимга ҳам насиб этмайди »


Савол: Мен 29 ёшимдан бошлаб намоз ўқишни бошладим. Ўн йиллик намозим қазо бўлган. Қазо намозларини қандай адо этай?\nЖАВОБ: Бисмиллаҳир Роҳманир Роҳийм Қазо намоз тўғрисидаги масалалар бугунги кунимиздаги энг долзарб масалалардан бири саналади. Мўмин-мусулмонлар ўртасида, минг афсуски, бу маънода тушунмовчиликлар ҳам бор.\nСиз билан биз мўмин-мусулмонлар қазо намозлари ҳақидаги тушунчамизни тўғрилашимиз, имкони борича уларни ўқиб боришга ҳаракат қилишимиз керак. Валлоҳу аълам.


Шимкентда бошқармаларга раҳбарлар тайинланди\nШимкент шаҳар ҳокими Ғабидулла Абдирахимов ҳокимликдаги ўзгарган қатор кадрларни ҳоким девонига таништирди.\nШимкент шаҳар ҳокими девони раҳбарининг ўринбосари лавозимига Гулнур Нурбекқизи Асилбекова тайинланди. У шу кунга қадар вилоят молия, иқтисодиёт бошқармалари ва вилоят ҳокими девонида фаолият юритган. Сўнгги пайтда Туркистон вилояти ҳокими девони раҳбарининг ўринбосари бўлиб ишлаган.\nШимкент шаҳар ҳокими девони раҳбарининг ўринбосари лавозимига Шалқар Бауиржанули Мирзатаев тайинланди. У Шимкент шаҳар ҳокимининг Астанадаги вакили бўлиб фаолият юритади.\nНуржан Жўлимбекули Катаев “Ордабасы” футбол клубининг президенти бўлиб тайинланди.\nШунингдек, яна 6та бошқармага раҳбарлар тайинланди.\nЕр муносабатлари ва ердан фойдаланиш ҳамда унинг муҳофазаланишини назорат қилиш бошқармасининг раҳбари этиб, Жанибек Есенули Агибаев тайинланди. У бу лавозимга қадар Сариоғоч тумани ҳокимининг ўринбосари бўлиб ишлаган.\nЭнергетика ва уй-жой коммунал хўжалиги бошқармасининг раҳбари этиб, Нурлан Амирбекули Аманқулов тайинланди. Нурлан бугунги кунгача Қўстанай вилоятида туман ҳокимининг ўринбосари бўлиб фаолият юритган.\nДавлат меъморчилик-қурилиш назорати бошқармаси раҳбари лавозимига Берик Тастанбекули Дуйсенов тайинланди. У Туркистон вилоятининг шу бошқармаси раҳбарининг ўринбосари бўлиб ишлаган.\nТаълим бошқармасининг раҳбари этиб Абилайхан Ақерке тайинланди. Бунга қадар у Шимкент шаҳри ҳокимининг маслаҳатчиси бўлиб фаолият юритган.\nҚишлоқ хўжалиги ва ветеринария бошқармасининг раҳбари лавозимига Асқар Сакенули Қанибеков тайинланди. У ҚР Маданият ва спорт вазирлигида департамент директорининг ўринбосари бўлиб ишлаган.\nОила, болалар ва ёшлар бошқармаси раҳбари вазифасини бажарувчи этиб Жандўс Тулембекули Қалтаев тайинланди. У бугунгача “Нур Отан” партиясининг марказий девонида фаолият юритган.\nШимкент шаҳар ҳокими девони Қозоғистон халқи Ассамблеяси котибиятининг раҳбари бўлиб Муратали Ўразалиули Қалмуратов тайинланди. У сўнгги тўрт йил ичида Туркистон вилояти ҳокими девонининг Қозоғистон халқи Ассамблеяси котибияти раҳбари бўлиб фаолият юритган.\nШимкент шаҳар ҳокимлигининг матбуот хизмати, 2018-08-14, 12:11 259


10 июл куни кечга яқин Ўш сафарини якунлаган БМТнинг Инсон ҳуқуқлари бўйича Олий Комиссари Нави Пиллай Бишкекда журналистларга мана шундай баёнот берди.\nНави Пиллай Ўш сафари давомида 2010 йилги зўравонликлар қурбонлари ва жабрдийдаларга адолатли судлов шароити яратиб берилмаганига эътибор қаратди. БМТ Олий Комиссарининг айтишича, Қирғизистонда 2010 йил августидан 2012 йилгача Ўш воқеасида айбланиб ҳибс қилинган ўзбекларга нисбатан қийноқлар қўллангани ҳақида 68 та маълумот олинган.\n“ Бу айсбергнинг бир учи холос. Қийноқлар ҳолати мавжудлигини тан олишни истамаётган прокурорлар, судлар ва қийноқлар қўллагани учун жазоланмай қолаётган милиция ходимлари давлатчилик тамойилларига путр етказмоқда. Ҳукумат миллатидан қатъий назар ҳар бир фуқаро ҳуқуқларини ҳимоя қилиши керак”, деди Нави Пиллай.\nЖурналистлардан бирининг “Нега фақат ўзбеклар ҳақида гапирасиз? Қийноқларга солинган қирғизлар ҳақида нега индамайсиз?” қабилидаги саволига эса Нави Пиллай қуйидагича жавоб берди:\n“Менинг қўлимда қирғизларга нисбатан қийноқлар қўллангани ҳақида маълумот йўқ. Шу кунгача бу борада ўзбек ҳамжамияти биз билан фаол ҳамкорлик қилиб келмоқда ва қийноқлар ва бошқа ҳуқуқ бузилишлар ҳақида маълумотларни бераяпти.Қирғиз ҳамжамияти эса бу борада бизга ҳали бирорта маълумот бермади. Бу йўналишда ҳамкорлик қилишни истаган ҳар бир одам учун биз ҳамиша очиқмиз”, деди Нави Пиллай.\nПиллай Ўшда миллий озчиликларга, айниқса этник ўзбекларга нисбатан дискриминация мавждулигини таъкидлаб ўтди. Унинг айтишича, миллий озчиликларга нисбатан дискриминация Қирғизистоннинг энг катта муаммосига айланиб бормоқда.\n“Масалан, Ўшда аҳолининг 50 фоизи ўзбек эканига қарамай, судлардан бирортаси ўзбек миллатига мансуб эмас. Бошқа ҳокимият тузилмаларида ҳам мана шундай вазият ҳукм сурмоқда. Ўш қирғинида ҳалок бўлган ва жабрланганларнинг 75 фоизга яқини ўзбек эканига қарамай, қамалганларнинг 77 фоизи ўзбек. Бу эса Қирғизистонда адолатли тергов ва судлов борлигини шубҳа остига қўяди”, деди Нави Пиллай.\nБМТ Олий Комиссари Қирғизистонда Ўш воқеалари учун айбни фақат бир миллатга, яъни ўзбеклар зиммасига юклаш анъанаси шаклланганини кескин танқид қилди. Пиллай Ўш қирғинида ҳар икки миллат вакилларининг қурбон бўлгани низода ҳар икки томон иштирок этганини исботлашини ҳамда қирғин учун масъулиятни фақат бир миллат зиммасига юклаш салбий оқибатларга олиб келувчи сиёсий хато эканини таъкидлади.\nНави Пиллай халқаро ҳамжамият Ўш қирғини ташкилотчиси сифатида айбланиб умрбод қамоққа ҳукм қилинган ҳуқуқ фаоли, этник ўзбек Азимжон Асқаров иши юзасидан ташвиш билдираётганини яна бир карра эслатиб ўтди. Пиллай Қирғизистон президенти ва Бош прокурори билан бўлган учрашувда бу масалани кўтарганини ва Асқаров иши адолатли тарзда қайта кўриб чиқилишини талаб қилганини билдирди.\n"Ўшда ўзбекларга нисбатан дискриминация мавжуд"\nЎшда уйлар бузилаяпти\nЎшликлар БМТ вакилига ўз дардларини айтди


Lotinchada 24 сентябрь 2020, 19:48 Жаҳон\nЯна бир араб давлати Исроил билан битим тузишга тайёрланмоқда\nСудан Исроил билан ярашишга тайёрланмоқда, мамлакат ҳукумати келишув шартларини эълон қилди. Хусусан, мусулмон давлати терроризмга ҳомийлик қилувчи давлатлар рўйхатидан чиқарилиш истагини билдирди. Хартум Вашингтон билан музокаралар олиб борди ва AҚШ Суданни эълон қилинган рўйхатдан чиқариб ташлади. Судан делегацияси AҚШ расмийлари билан музокараларга таклиф қилинди. Маҳаллий нашрларнинг ёзишича, AҚШ Суданга 7 млрд доллар миқдорида ёрдам кўрсатади. Бунга жавобан Aфрика давлати вакиллари Исроил билан муносабатларни яхшилаш бўйича шартнома тузишга ваъда беришди. — lenta.ru\nТрамп АҚШда ҳокимиятни тинч йўл билан топширишга кафолат беришдан бош тортди\nAҚШ президенти Дональд Трамп президентлик сайловларидан сўнг мамлакатда ҳокимиятни тинч йўл билан топширишни кафолатлай оладими деган саволга жавоб бермади. «Келинг, нима бўлишини кўриб чиқайлик. Мен почта орқали овоз бериш фалокатга олиб келишини олдин айтган эдим», — деди Трамп шу билан боғлиқ саволга жавобан. Шу билан бирга, АҚШ раҳбари ўз ғалабасига ишонч билдирди. «Ҳокимиятни топширишга тўғри келмайди, бу давом этади», — дея қўшимча қилди у. — РИА Новости\nВладимир Путин Нобель мукофотига даъвогар бўлди\nРоссия президенти Владимир Путин тинчлик бўйича Нобель мукофотига номзод қилиб кўрсатилди. Таъкидланишича, давлат раҳбари ушбу номинацияга рус ёзувчиси, «Президент» газетасининг бош муҳаррири, академик Сергей Комков томонидан илгари сурилган. Тақдирлаш маросими 2021 йил 10 сентябрда Ослода бўлиб ўтади. — РИА Новости\nНобель учун пул мукофоти 1,1 млн долларгача кўтарилади\nБу йил Нобель учун пул мукофоти 10 млн Швеция кронасига (1,1 млн доллар) оширилади. «Жорий йилда ютуқлари бизни илҳомлантирадиган ва келажакка умид бахш этадиган лауреатларни қадрлаш ва қўллаб-қувватлаш, айниқса, муҳимдир. Яқинлашиб келаётган Нобель ҳафталиги муносабати билан биз бу йилги мукофот миқдори 1 млн кронга (тахминан 100 минг доллар) кўтарилишини эълон қилишдан мамнунмиз», — деди фонд раҳбари Ларс Хайкенстен. Нобель фондининг хабарномасида айтилишича, 2012 йилдан бери жамғарманинг инвестиция капитали 3 млрд дан 4,6 млрд кронгача (300 дан 460 млн долларгача) ўсган. — Газета.uz\nКоронавируснинг инсон миясига салбий таъсир кўрсатиши аниқланди\nАҚШдаги Флори неврология ва руҳий соғлиқни сақлаш институти олимлари SARS-CoV-2 коронавируси Паркинсон касаллигини ривожланишига туртки бўлганини аниқлашди. Тадқиқотчилар COVID-19 пандемияси келажакда миллионлаб одамларда неврологик касалликларни келтириб чиқаришидан хавотирланмоқда. Тадқиқотчилар инфекция марказий асаб тизимида яллиғланишни келтириб чиқариши ва миянинг неврологик ҳодисага «икки карра» кескинроқ таъсир кўрсатишига олиб келиши мумкинлиги тўғрисидаги фаразни илгари суришди. Бундай ҳолда ғайритабиий асаб реакцияси пайдо бўлиб, нейродегенерация ва Паркинсон касаллигига олиб келади. — lenta.ru\nҚозоғистоннинг тўртта ҳудудида парранда гриппи тарқалаётгани тасдиқланди. Хабарга кўра, ўлим шимолдан жанубга кўчиб юрадиган ёввойи қушлардан бошланган. Инфекция умумий сув ҳавзалари орқали тарқалган. Фабрикаларда ва шахсий томорқаларда ҳаммаси бўлиб 54 минг парранда нобуд бўлган. Қозоғистон қишлоқ хўжалиги вазирлиги уларнинг эгаларига товон пули тўланиши, бунинг учун тахминан 390 млн тенге ажратилиши ҳақида айтган. — Газета.uz\nҚозоғистон ҳукумати ўлим жазосини бекор қилди\nҚозоғистонда ўлим жазоси бекор қилинди. Олдинроқ мамлакатда ушбу жазони қўллаш тўхтатиб қўйилган эди. Маълумотга кўра, Қозоғистон ўлим жазосини бекор қилиш бўйича халқаро протоколга қўшилган. Тегишли ҳужжат Қозоғистоннинг БМТдаги доимий вакили Қайрат Умаров томонидан Бирлашган Миллатлар Ташкилотининг бош қароргоҳида имзоланди. Мамлакат президенти Қосим Жомарт Тоқаев ушбу қарор ҳақида БМТ Бош Ассамблеясининг 75-сессиясидаги чиқишида маълум қилиб, мамлакат инсоннинг ҳаётга бўлган ҳуқуқини таъминлашни мақсад қилиб қўйганини айтган эди. — Газета.uz


19:01 / 18.12.2018 739 pdf Ўқиш режими + -\nМусобақа ташкилотчиларидан бири, Баҳрайндаги “Иқро” номли Қуръон илмлари жамияти раҳбарининг ўринбосари Абдуллоҳ Абул Ҳасаннинг айтишича, иштирок этиш истагини билдирганларнинг сони 1100 нафардан ошган бўлиб, Тафсир йўналишида қатнашиш учун 175 нафар, Ҳифз ва Тиловат йўналишларида қатнашиш учун 931 нафар йигит ва қизлар рўйхатга олинган.\nУшбу мусобақа қатнашчиларини баҳолаб бориш Баҳрайндаги бир неча Қуръони карим марказларининг етук устозларидан иборат ҳакамлар ҳайъати томонидан олиб борилади, деб хабар беради IQNA.\nЎринбосарнинг қўшимча қилишича, бу йилги мусобақани ўтказишдан халқаро Қуръон мусобақалари савиясини янги босқичга кўтариш ҳам кўзда тутилган. Мусобақанинг ҳар бир йўналишини бирлаштириш орқали Қуръоний маданият ютуқларини кучайтириш, Қуръонни яхши тушунувчи авлодни шакллантиришга эришилади. Шу сабабли бу йилги мусобақа “Англаб ёд ол, тадаббур ила тиловат қил!” шиори остида ўтказилмоқда.\nБу йилги мусобақанинг ўзига хослиги шундаки, ҳифз йўналишида энди ҳар бир иштирокчи ёддан ўқши керак бўлган сурадаги калималар, сўзларнинг маъноларини ҳам ёддан айтиб бериши керак бўлади.\nТиловат йўналишида иштирок этаётган эса ўзи ўқиб берган жойнинг тафсирини ҳам айтиб бериши керак.\nАбдуллоҳ Абул Ҳасаннинг айтишича, бу йилги мусобақада “Мулоҳазалар варақаси” ҳам ташкил этилади. Ҳакамлар ҳайъати орасидан белгиланган устозлар ушбу вараққа иштирокчининг йўл қўйган хатолари, камчиликлари, савияни оширишга хизмат қилувчи таклифларни ёзиб боришади ва мусобақадан кейин ҳар бир иштирокчига тегишли варақ ўзига тақдим этилади. Бу усул иштирокчининг йўл қўйган камчиликларини англашга ҳамда уларни тузатишга кўмак беради.\n16:06 / 18.12.2018 866\n174 12:30 / 07.09.2020\n868 11:30 / 21.01.2019\n1357 22:10 / 08.10.2019\n2059 09:42 / 03.07.2018


Дилмурод Қуронов (1960) | www.ziyouz.uz\nБош саҳифа Ўзбек зиёлилариДилмурод Қуронов (1960)\nЧоп этилган 28.10.2020 28.10.2020 МуаллифZiyouz.uz\nҚуронов Дилмурод Хайдаралиевич, 1960 йил 27 октябрда Ўш вилоятида туғилган. Андижон давлат университети профессори, филология фанлари доктори. 35 йилдан бери илмий-педагогик фаолият билан шуғулланади.\nДилмурод Қуронов 100 дан ортиқ илмий ишлар, шу жумладан, 2 та дарслик, 3 та монография, 3 та қўлланма, 1 та луғат муаллифи. Республика матбуотида ўзбек адабиётшунослиги масалаларига бағишланган 80 дан зиёд илмий мақолалар чоп этган.\nУнинг умумий таҳрири ва ҳаммуаллифлигида чоп этилган «Адабиётшунослик луғати» адабиётшунослик соҳасида асосий луғат сифатида фойдаланиб келинмоқда.\nД.Қуронов саъй-ҳаракатлари билан 2018 йилдан бошлаб “Андижон ижодкорлари меросидан” номли серияда унинг умумий таҳрири остида сериянинг бешта китоби чоп этилган. Олимнинг 2010–2019 йилларда “Адабий жараёнда “Мом синдроми”, “Мутолаа ва идрок машқлари”, “Завқимдан бир шингил”, “Талқин имконлари”, “Адабий ўйлар”, “Назарий қайдлар”, “Adabiyot va b. haqida” номли китоблари чоп этилган.\nДилмурод Қуронов таржима билан ҳам шуғулланиб, “Ғарб адабий- танқидий тафаккури тарихи очерклари” қўлланма-хрестоматиясида 15 нафарга яқин олимларнинг асарлари унинг таржимасида берилган.\nД.Қуронов раҳбарлигида 1 нафар фан номзоди, 4 нафар фалсафа доктори ва 1 нафар фан доктори тайёрланган.\n← Аввалги Аввалги Мирзапўлат Тошпўлатов. Савол (ҳикоя)\nКейинги → Кейинги: Таниқли профессор, таржимон Муҳаммаджон Холбеков вафот этди


20 июнь 2016, 11:25\nЎзбекистондаги Олий таъли муассасалари янги 2016-2017 ўқув йили учун абитуриентларнинг ҳужжатларини қабул қилишни бошлади. Ҳужжатларни қабул қилиш 20 июлга қадар давом этади, дейилади "Кун" нашрида.\nУниверситет ва институтларда қабул комиссиялари эрталабки соат 09:00 дан соат 18:00 гача ишламоқда.\nЖорий йилда Ўзбекистон бўйича 476 мингдан ортиқ ўқувчи умумтаълим мактабини битирди.\nЎтган йили ОТМларга 550 минг абитуриент ҳужжат топширган, 2014 йилда бу кўрсаткич 543 минг нафарни ташкил қилган.\nКириш имтиҳонлари 1 август куни ўтказилади.\nОлий ва ўрта махсус таълим вазирлиги томонидан тасдиқланган, бакалавриатга қабул қилиш учун абитуриентлардан сўраладиган ҳужжатлар рўйхати\n1. Ректор номига таълим йўналишини, ўқиш олиб бориладиган тил ва шаклни кўрсатган ҳолда ариза. Аризада олий маълумоти йўқлиги/олий ўқув юртини тамомламаганлиги тўғрисидаги, абитуриент тест синовларини қайси тилда топширмоқчи эканлиги тўғрисидаги ҳамда тест синовларини ўтказиш қоидалари билан ҳамда жавоб варақларини тўғри тўлдириш тартиби билан танишгани тўғрисидаги маълумотлар;\n2. Ўрта таълим муассасасини (11-синф), ўрта махсус таълим муассасасини, академик лицейни тамомлаганлик тўғрисидаги ҳужжат.\n3. Тиббий маълумотнома (086-У-шакл).\n4. Паспортнинг кўчирма нусхаси (паспорт олиш ёшига етмаган шахслар учун туғилганлик тўғрисидаги гувоҳноманинг кўчирма нусхаси).\n5. 3,5 х 4,5 см ўлчамдаги 6 та рангли фотосурат.\n6. Ўқишга танловсиз кириш ҳуқуқини тасдиқловчи ҳужжатнинг асл нусхаси (халқаро ва республика олимпиадалари, танловлари ва мусобақалари ғолиблари учун).\n7. Меҳнат дафтарчасидан белгиланган тартибда тасдиқланган кўчирма, иш жойидан тавсифнома (таълимнинг сиртқи шакли бўйича ўқишга кираётган абитуриентлар учун).\n8. Ўзбекистондаги олий ўқув юртларига кириш учун Қуролли Кучлар бўлинмалари тавсияномаларининг асл нусхалари (муддатли ҳарбий хизматни ўтаган шахслар учун).\nАбитуриент паспорти (паспорт олиш ёшига етмаган шахслар эса туғилганлик тўғрисидаги гувоҳномасини) ва ҳарбий билет (ҳарбий ҳисобда турганлик гувоҳномасини) қабул комиссиясига шахсан кўрсатади.\nМуддатли ҳарбий хизматни ўтаган шахсларнинг тавсияномалари олинган пайтидан эътиборан 3 йил мобайнида ҳақиқий ҳисобланади.\nАбитуриентлар томонидан қайд этилган талаблар бажарилганда уларнинг ҳужжатларини қабул қилиш рад этилмайди. Абитуриентга ҳужжатлари қабул қилинганлиги тўғрисида тилхат берилади.\nЮқорида айтиб ўтилган ҳужжатлар бўлган тақдирда қабул комиссияси уларни қабул қилишни рад этишга ҳақли эмас.\nКундузги, махсус сиртқи таълим йўналишлари бўйича тест синовлари, Қабул тўғрисидаги низомга асосан 3 тилда, ўзбек, қорақалпоқ (Қорақалпоғистон республикасида) ва рус тилларида, Ўзбекистон Республикасининг барча ҳудудларида 10* июль ва 1 август куни бир вақтда ўтказилади (*билан кўрсатилган сана ҳарбий олий таълим муассасаларига тегишли).\nЯнгиликлар » Ўзбекистон » Ўзбекиcтондаги барча ОТМларда қабул комиссияси иш бошлади


Kutubxona - Habib Siddiq. Anqov ekan (hajviya) / Kiril\nSiz shu sahifadasiz: Habib Siddiq. Anqov ekan (hajviya) / Kiril\nМуаллифҲабиб Сиддиқ Асар номиАнқов экан (ҳажвия)\nТуркумларКутубхона  Xалқлар - Ўзбек/мустақиллик адабиёти Бўлимлар - Ҳажв  Муаллифлар - Ҳабиб Сиддиқ  Услуб - Наср Шакл - Ҳажвиялар Ёзув - Кирил\nТилЎзб Ҳажм5KBБезатишUzgen (admin@kutubxona.com) Қўшилган2013/06/25 Манбаhttp://www.ziyouz.com/index...\nАнқов экан (ҳажвия)\nLotin yozuvda Ҳабиб Сиддиқ\nЎзиям одам бўлмайдиган анқовига учраган эканман-да...\nМен унга айтдим: манави эгнимдаги костюм сал уриниброқ қолди, янгилаш керак, деб. «Албатта янгилаш керак», дейди.\nОрадан уч-тўрт кун ўтгач, яна шама қилиб кўрдим. Катта-кичикнинг олдида устимга обрўлироқ нарса илиб юрмасам бўлмас, дедим. Ҳар қалай, каттами, кичикми «бошлиқ» деган номим бор. «Ҳозир зўрлари чиққан», дейди галварс. Лекин ўзини билмаганга олади.\nЯна эслатишга тўғри келди: қуда-анда дегандай гаплар бор. Сал номимизга яраша кийинмасак бўлмас. Янгилаш керак, деб айтувдим-ку! «Аллақачон янгилашингиз керак эди», дейди, галварс.\nАввалги ишхонамдаги кадрларимни ярим оғиз гап, йўғ-е, ишорамдан пайқайдиган қилиб қўйган эдим. Манавиларни эса ҳали анча тарбиялаш керакка ўхшайди. Гапни уқса-ку яхши-я, бўлмаса...\nБулардақа пайтимда оёғимдан ўт чақнарди. Xўжайиннинг истагини хаёлига келгандаёқ билардим. Енгидан кириб, ёқасидан чиқардим. Булар-чи?.. Қачон қарамасанг, анқов боладай лаллайиб оғзини очиб ўтиришади. Мана биттаси, яна аммамнинг бузоғидай гўлайиб турибди. Ҳамма нарсага балодай ақли етади. Лекин ўзини атайлаб анқов қилиб кўрсатади. Бўлмаса икки ҳафтадан бери эшакнинг қулоғига танбур чертаяпман-ми?\n— Машинаям анча уриниброқ қолди, — дедим яна бир гал бир даста ҳужжатларни олиб ҳузуримга кирганида, — бензинни кўп сарфлаб қўйяпти... «Бензин камроқ кецин десангиз «Тико» дуруст», дейди. Э, маслаҳатингдан ўргилдим, қуруқ арава. Ўт олишиям қийинроқ бўляпти. Чамаси аккумуляторни янгиламасак бўлмайдиганга ўхшайди. «Хизмат машинаси бор-ку!» эмиш?.. Идора бор-ку, деб уй қурмай ўтирмайман-ку! Ҳайриятки қурилиш бўйича муовиним сенга ўхшаган аммамнинг бузоғи эмас. Бўлмаса анави шаҳар четидаги ўн олти хонали кичкинагина участкамнинг қурилиши ўлда-жўлда қолиб кетарди. Баҳонада ўзиникиниям битказяпти. Сен бўлсанг... Агар шунақа қилиб ўзингни билмай юраверадиган бўлсанг, келишолмайдиганга ўхшаймиз. Омборхонанинг калитларини жаранглатиб қўлингга тутқазиб қўйган бўлсам. «Туя кўрдингми, йўқ» қилиб ташламайсанми, овсар. Бир гап бўлса орқангда мана биз турибмиз.\nТанимаган одамни бундай масъулиятли ишга олган ўзимда айб. Синалмаган отнинг сиртидан ўтма, деганларидек, унга дабдурустдан бир нарса деб бўлмайди. Айлантириб кўраман, шама қиламан. Англаса яхши, бўлмаса ўзидан кўрсин.\nБаллонлар пашша қўнса оёғи синадиган бўлиб кетди, ҳеч бўлмаса ўшаларни янгилаб туриш керак, дедим. «Баллоннинг зўри фалон ерники, чайқов бозорида фалон сўм», дейди. Xудди мен билмагандай. «Алмаштирсангиз янги тақаланган тойчоқдек, гижинглаб қолади», эмиш... Гапга чопон кийдиришни биласан, лекин қуруқ аравасан, хумпар.\nБарибир, маслаҳат беришдан нарига ўтмади. Ғирт анқов экан. Ҳеч иложи қолмади. Шартта янгилаб ташладим. «Баллонними?» дейсизми?.. Йўғ-е, омбор мудирини...\n"http://www.kutubxona.com/wiki/index.php?title=Habib_Siddiq._Anqov_ekan_(hajviya)_/_Kiril&oldid=11071" dan olindi


ҲАЙВОНЛАРНИ БОҚИШ МАХСУЛДОРЛИГИНИГА ТАСИР ҚИЛУВЧИ ОМИЛЛАР | АгроОлам.Uz\nДомой Чорвачилик ҲАЙВОНЛАРНИ БОҚИШ МАХСУЛДОРЛИГИНИГА ТАСИР ҚИЛУВЧИ ОМИЛЛАР\nҲАЙВОНЛАРНИ БОҚИШ МАХСУЛДОРЛИГИНИГА ТАСИР ҚИЛУВЧИ ОМИЛЛАР\nЧорва молларининг яхши ўсиши ва уларнинг маҳсулдорлигини оширишда ташқи муҳит катта таъсир қилади.\nЧорвачиликни ривожлантиришда иқлим, шу жойининг ўзига хос шароитлари ҳал қилувчи рол ўйнайди. Иқлимнинг ҳайвонларга ҳам, ем-хашак базасига ҳам таъсири бўлади. Молхоналардаги ҳавонинг иссиқлиги, намлик даражаси, таркибидаги газларнинг алмашинуви ҳам молхонанинг ёритилиш даражаси қишлоқ хўжалик ҳайвонларига таъсир қилади.\nҲарорат. Ҳайвонлар совуқда қолса, танасидан иссиқлик ажралиши кучаяди, унинг ўрнини тўлдириш учун эса организм кўпроқ ем-хашак талаб қилади, бундай ҳолда озиқ модда етишмаса маҳсулдорлиги камаяди ва сифати ёмонлашади. Шунингдек, ҳайвонлар совуқда узоқ муддат қолиб кетса шамоллайди, касалланади ва ҳатто нобуд бўлади. Ҳайвонларнинг тери остидаги ёғ қатлами ва терининг қалин жун билан қопланиши танадан иссиқликнинг тарқалишига ва организмга совуқнинг таъсир этишига йўл қўймайди, аммо ҳароратнинг нормадан пасайиши ҳам ҳайвонга ёмон таъсир қилади. Ёш ҳайвонлар катта ёшдаги ҳайвонларга нисбатан совуққа чидамсиз бўлади.\nЧорва молларига юқори ҳарорат ҳам ёмон таъсир қилади. Юқори ҳароратда ҳайвонлар терлайди, натижада ҳайвонда сув ва энергия кўп сарфланади. Қуёш остида қолган молларни офтоб уради ва касалга чалинади.\nНамлик. Чорва моллари боқиладиган хоналарда маълум миқдорда намлик бўлиши керак. Бу намлик ҳароратга ва молхонадаги ҳавонинг алмашинишига боғлиқ бўлади. Полдаги, сувдонлардаги ва ҳўл ем-хашакдаги намнинг буғланиши натижасида молхонада ҳавонинг намлиги ортади. Шунингдек, ҳайвонлар нафас чиқарганда ва терлаганда ҳам кўп миқдорда сув буғланади. Масалан, 400-500 кг келадиган сигир бир суткада 8-12 кг намликни буғлантириши аниқланган.\nМолхонада намликнинг кўп бўлиши ҳам, ортиқча қуруқ бўлиши ҳам ҳайвонларга ёмон таъсир қилади. Совуқ, нам ҳавода ҳайвонлар иссиқликни кўп тарқатиши натижасида совуқ қотади ва шамоллаб касал бўлади. Айниқса, совуқ нам ҳаво ёш ҳайвонлар учун анча хавфли.\nЖуда иссиқ ва нам ҳавода ҳайвонлардан намлик кам буғланади, натижада танадан иссиқлик кам тарқалади, шу сабабли ҳайвонни иссиқлик элтади. Бундай шароитда ҳайвонларнинг иштаҳаси йўқолади ва маҳсулдорлиги камаяди.\nИссиқлик ва ҳаво намлигини камайтириш учун молхоналарни шамоллатиб туриш муҳим аҳамиятга эга. Молхонада намликни камайтириш учун ҳайвон тагига қуруқ қипиқ, майда похол ва шу каби тўшамалар солинади. Бу тўшамалар намликни камайтириш билан бирга, гўнгнинг сифатини яхшилайди.\nМолхона ҳавоси ҳаддан ташқари қуруқ бўлса, молларнинг томоғи қуриб қолади ҳамда чанг кўпайиб касалланишига сабабчи бўлади.\nЁруғлик. Молхонага ёруғлик яхши тушиб туриши лозим. Ёруғ хоналарда моллар ем-хашакни яхши топиб ейди. Ёруғлик тушиб турадиган хоналарда паррандалар, отлар, қорамоллар ва чўчқалар яхши ривожланади. Лекин молхонага кечаси лампалар ёқиб қўйиш молларнинг яхши дам олишига халақит беради.\nМолхоналарга қўйиладиган талаблар. Чорва моллари учун мўлжалланган фермалар шамол томондан ҳимояланган, ер ости сувлари чуқурлиги 4 м дан кам бўлмаган баландроқ жойга қурилиши лозим. Шунингдек, молхоналар аҳоли яшайдиган бинолардан камида 500-1000 м нарида, шамолга тескари ва пастроқ томонда, темир йўл ва автомобиллар қатнайдиган катта йўллардан 300 м узоқда бўлиши мақсадга мувофиқ.\nМолхоналарни қуришда иссиқликни кам ўтказадиган материаллардан фойдаланиш лозим. Бетон, ёғочга қараганда иссиқликни тез ўтказади. Шунинг учун молхоналар ёғочдан қурилса яхши бўлади. Ёғоч иссиқликни кам ўтказади, лекин ўзига нагл тортади. Шунинг учун ёғочдан қурилган биноларнинг ҳавоси нисбатан қуруқ ва иссиқроқ бўлади, лекин ёғоч тез чирийди.\nБетон чиримайди, ёнмайди ва чидамли бўлади. Шунинг учун молхоналарни йиғма темир-бетонли, ичи ғовак плиталардан фойдаланиб қуриш мумкин.\nМолхоналарнинг поли пишиқ, совуқ ўтказмайдиган, текис, ҳайвонлар тийғаниб йиқилмаслиги учун бир оз ғадир-будур бўлиши лозим. Дераза ва эшиклари жипс ёпиладиган, молларнинг чиқиши ва киришига имкон берадиган ҳамда ем хашакни тарқатиш машиналари кира оладиган кенг бўлиши, лозим.\nМолхоналарни шамоллатиб туриш учун ҳаво тортадиган трубалар ёки махсус ҳаво алмаштиргич ўрнатилади. Натижада молхонадаги зарарли газлар, сув буғлари чиқиб, у тоза ҳаво билан алмашинади ва ҳайвонлар учун қулай шароит вужудга келади.\nЧорва молларини соғлом ва бақувват ўстириш учун улар сақланадиган хоналар гўнгидан ва шалтоғидан доим тозалаб турилади.\nСувнинг аҳамияти. Сув ҳайвонлар ҳаётида жуда муҳим ахамиятга эга. Ҳайвонлар организмининг 65-70 % ини сув ташкил этади.Айниқса, ёш моллар танасида катта ёшдаги ҳайвонларга нисбатан сув кўпроқ бўлади.\nҲайвонларда кечадиган барча жараёнлар сув туфайли содир бўлади. Ҳайвонлар танасидаги заҳарли моддалар сув билан бирга ташқарига чиқиб кетади ҳамда сувнинг буғланиш натижасида ҳайвонлар танасидаги иссиқлик пасаяди. Ҳайвонлар сувсиз ҳаёт кечира олмайди. Шунинг учун ҳайвонларни сув билан ўз вақтида таъминлаш, уларнинг маҳсулдорлигини оширади.\nБир суткада соғин сиғирлар 80 литр, олти ойликкача бўлган бузоқлар 20 литр, катта ёшдаги қўйлар 10 литр, чўчқалар 25 литр, болали чўчқалар 60 литр ва товуқлар эса бир литр атрофида сув сарфлайди.\nСувнинг тозалиги. Ҳайвонларга бериладиган сув тоза бўлиши лозим. Сувда ҳайвонлар учун зарарли бўлган заҳарли моддалар, касаллик тарқатувчи микроблар ва ҳар хил тузлар бўлмаслиги керак. Чорва моллари ичадиган сув тиниқ, рангсиз, ҳидсиз ва мазали бўлиши лозим. Сувда ҳар хил тузлар бўлса, уларнинг мазаси тахир, аччиқ, шўр ёки қўланса ҳидли бўлади. Бундай сувни ҳайвонлар яхши ичмайди ёки мутлақо истеъмол қилмайди.\nҲовуз ва кўл сувларидан баъзан балиқ ёки балчиқ ҳиди, сувдаги ҳар хил моддаларнинг чириши натижасида ундан моғор ёки қўланса, ёқимсиз ҳид келади, бундай сувларни ҳайвонлар истеъмол қилмайди.\nСув манбалари. Чорва молларига бериладиган сувнинг асосий манбалари дарйодан оқиб келадиган, қор ва ёмғир, кўл ва ҳавза, булоқ ва ер ости сувлари ҳисобланади.\nДарё сувлари баҳорги ёғингарчилик ва сув тошқини туфайли лойқаланади, унда ҳар хил аралашмалар кўпайиб кетади. Шунингдек, улар саноат ва аҳоли чиқиндиларининг қўшилиши натижасида ифлосланиши ҳам мумкин. Ҳайвонларга сув беришда ана шуларни ҳисобга олиш лозим.\nЁмғир ва қор сувларининг таркибида тузлар кам бўлганлигидан уларнинг сифати тез бузилади.\nЧорва моллари учун булоқ суви тушадиган кўллардан фойдаланиш мумкин. Оқмайдиган, таги саёз ва ботқоқли кўл сувлари ҳамда бузилган ва ифлосланган ҳовуз сувлари ҳайвонларнинг ичиши учун ярамайди.\nЕр ости сувларидан чорва молларини суғоришда фойдаланиш учун унинг таркибини текшириб кўриш лозим. Ер ости сувлари ифлосланмаган ва тузлари кўп бўлмаса ундан фойдаланиш мумкин.\nЕр остидаги сув ўтказмайдиган берч қатламда тоза сув бўлиб, улар сифат жиҳатидан анча юқори бўлади. Булар баъзан булоқ сувлари цингари ер бетига чиқиши мумкин, айрим ҳолларда ерни ковлаб қудуқ қилинади ёки сув насослари ёрдамида тортиб олиниб, чорва моллари учун фойдаланилади.\nСувни тозалаш ва зарарсизлантириш. Сувлар айрим майда ҳайвонлар таъсирида тозаланиб туради. Масалан, майда жониворлар сувдаги органик моддалар билан озиқланади, микроблар ва кислород таъсирида сувдаги аралашмалар парчаланиб сувлар табиий ҳолда тозаланиб туради.\nАммо ўта ифлосланган сувларни қўшимча тозалашга тўғри келади. Бунинг учун сув махсус сув омборларида тиндирилади, ундаги ифлосликлар сув тагига чўкади. Шунингдек, сувни тозалашда филтрлардан фойдаланилади. Сувни қум, шағал, кўмир ва мармартош увоқлари орасидан ўтказилса сув тоза бўлади.\nИфлос сув орқали ҳар хил касалликлар тарқалмаслиги учун уларни кимёвий моддалар билан зарарсизлантирилади.\nЧорва моллари учун ишлатиладиган сув жуда иссиқ ёки ҳаддан ташқари совуқ бўлмаслиги лозим. Сувнинг ҳарорати 12° атрофида бўлса яхши ҳисобланади.\nМанба: «ЧОРВАЧИЛИК ВА ПАРРАНДАЧИЛИК АСОСЛАРИ» — М.З.МУРТОЗАЕВ, А.А.КУШАКОВ, Т.А.АЛИБОЕВ\nНоввос боқиш сири ва Антиқа апарат уй шароитида мол боқиш бизнеси\nБухорода қоракўлчиликни ривожлантириш истиқболлари ва шу мавзуда семинар


Битта хато ортидан мингта муаммо » Зарафшон Газетаси\nХалқ билан мулоқот ва инсон манфаатлари йили муносабати билан оилалардаги ижтимоий-маънавий муҳитни ўрганиш юзасидан хонадонларга ташриф буюрдик. Ушбу ташрифлар давомида оилалардаги қатор муаммолар аниқланиб, бартараф этилмоқда. Мазкур муаммолар ичида айнан бизнинг соҳага тегишли бўлган баъзи масалалар кишини ўйлантириб қўяди. Бола туғилганда унга туғилганлик тўғрисида гувоҳнома, вақти келганда фуқаролигини тасдиқловчи ҳужжат – паспорт олиш лозим. Айнан шу ҳужжатлар туфайли у маълум жамиятнинг тўлақонли аъзоси эканлигини исботлаб беради. Аммо шу оддий қоидаларга амал қилмай, фарзандини, ўзини сарсон қилиб юрган оилалар ҳам бор.\nЯқинда 1997 йилда туғилган болага туғилганлик тўғрисида гувоҳнома расмийлаштиришга тўғри келди. Ажабланарлиси, бола мактабда ҳам, коллежда ҳам гувоҳномасиз таҳсил олган. Наҳотки ота-она боласининг тақдирига шунчалик бефарқ бўлса? Ёки мактаб маъмурияти нега гувоҳнома олиб келиш талабини қўймаган? Ахир тегишли қонунларга кўра бу ҳужжатсиз мактабда таҳсил олиш мумкин эмас-ку. Афсуски, паспортини олмай, никоҳдан ўтиб яшаш, кейинчалик фарзанд туғилганда ҳам гувоҳнома ололмай, сарсон бўлиш ҳолатлари учраяпти. Битта муаммо кетидан бошқалари чиқиб келверади. Ўз вақтида ҳал қилинмаган ҳужжат оила учун қанчалик кўп ташвиш орттираётгани оилалар ўрганилганда яққол намоён бўлди.\nШу йил туман фуқаролик ҳолати далолатномаларини ёзиш бўлими томонидан тўрт нафар кам таъминланган оилаларнинг никоҳи имтиёзли тарзда расмийлаштирилди.\nПахтачи туман ФҲДЁ бўлими\nБитта исмда учта хато?\nПаспорт ўрнига расмий маълумотнома\nБолангиз хорижда туғилса…


00:00 / 11.10.2007 | eski savollar | 1488\nАссалому алайкум шайх хазратлари. Берган саволларимга жавоб берганингиз учун сизга катта рахмат. Аллох сиздан рози булсин. Мен бу сафар сиздан козилар хакида сурамокчи эдим. Кози булган киши кандай коидаларга амал килиши лозим? Козилар ишларни хал килишда нималарга эътибор беришлари лозим? Козиларнинг хукмлари адолатсиз булса уларга кандай жазо бор? Саволга жавоб берганингиз учун олдиндан катта рахмат. Аллох сиздан рози булсин.\n12. «Китоб ва суннатдан сенга етмаган, қалбингни ҳижил қилган нарсани яхшилаб фаҳмлашга урин». Китобдан мурод Қуръони Карим, суннат Пайғамбаримиз саллоллоҳу алайҳи васалламнинг суннатлари. Албатта, мусулмон қози Қуръон ва Суннат асосида ҳукм чиқаради. Лекин баъзи ишлар Қуръонда ҳам, суннатда ҳам тўғридан тўғри зикр қилинмаган бўлиши мумкин. Ана ўшандоқ ишлар ориз бўлганда қозининг кўнглига хижиллик тушиши турган гап. Бундай ҳолларда қози мазкур нарсани жуда яхшилаб фаҳмлашга ўтмоғи лозим.13. «Бир-бирига мисл ва ўхшаш бўлган нарсаларни яхшилаб таниб ол». Чунки, уларни бир-биридан ажратиб олинмаса, аралашиб кетиб, ноҳақ ҳукм чиқаришга сабаб бўлиши мумкин.14. «Сўнгра ўшанга биноан бошқа ишларни қиёс қил». Яъни, бир-бирига мисл ва ўхшаш нарсаларни яхшилаб фаҳмлаб олгандан кейин Қуръон ва Суннатда келмаган ишлар бўйича Қуръон ва Суннатда келган уларга мисл ва ўхшаш бўлган ишларга қиёс қилиб ҳукм чиқар.15. «Ишларнинг Аллоҳга энг маҳбубига ва сенинг кўз қарашингга ҳақиқатга энг яқинига қасд қил». Демак, қози бир-бирига жуда ўхшаш, шубҳали ишларни ҳал қилиши керак бўлса, ўша ишларнинг ичидан Аллоҳ таолога энг маҳбубини танлаши лозим экан. Бошқага эмас. Агар мазкур ўхшаш ишлар бу маънода ҳам бир-бирига жуда яқин бўлиб, қайси бири Аллоҳга энг маҳбуб эканини била олмай қийналган қози, ўзича ҳақиқатга энг яқини фойдасига ҳукм қилар экан. Бу мусулмон қози ҳақиқатни юзага чиқариш учун охирги қатра имкониятни ҳам ишга солиши зарур, деганидир.16. «Ким ҳужжат келтиришни даъво қилса, унга етарлича вақт бер». Ҳужжат келтириш ҳукм чиқариш учун асосий омил. Ўша омил йўқ бўлганда бошқа омилларга мурожаат қилинади. Шунинг учун, ҳужжат келтиришни даъво қилган томонга, етарли вақт бериш керак. Ана ўша вақт ичида у ҳужжатини келтирса, шубҳасиз, адолатли ҳукм чиқариш имкони туғилади. Агар мазкур даъвогарга ҳужжат келтриш учун етарли вақт берилмаса иш ноўрин бўлади. Аввало ҳақиқатда ҳам мазкур кишининг ҳужжати бўлсаю, уни етарли вақт бўлмагани учун келтира олмаса, мутлақо нотўғри ҳукм чиқади. Мабода ҳийла учун, ҳужжат келтираман, деб даъво қилаётган бўлсаю унга вақт берилмаса, менга вақт берилганда, албатта, ҳужжат келтирар эдим, аммо қози зулм қилиб менга етарли вақт берилмади, деб доимо гапириб юради.17. «Агар у ҳужжат келтирса, ҳаққини олур. Магар унинг зиддига ҳукм чиқарасан». Ҳужжат келтиришга етарли вақти, имкони бўлиб туриб уни келтира олмаган одамнинг даъвоси ноўрин бўлади.18. «Албатта ўшандоқ бўлиши-ноаниқликни йўқотувчироқ ва узрни ўтказувчироқдир». Яъни, даъвогарга етарли вақт берилиши ноаниқликни йўқотувчироқ ва узрни ўтказувчироқдир. Даъвогарга ҳужжат келтириш учун етарли вақт берилса ноаниқлик йўқолади. Чунки, унинг бир нарсада ҳаққи борлиги ҳақидаги қуруқ даъвоси ноаниқ бир нарса уни аниқлаш учун ҳужжат керак. Агар у ҳужжат келтирса даъвоси рост эканлиги аниқ бўлади. Мабодо ҳужжат келтира олмаса, даъвоси ноаниқ эканлиги аниқ бўлади. Ана шундан кейин қозининг ҳукм чиқариш бўйича узри ўтадиган бўлади.19. «Мусулмонлар бир бирлари учун одилдирлар». Қозилик ишларида ҳужжат келтириш ашёвий далиллар билан ҳам, шоҳидлар билан ҳам бўлади. Икки томонлама низога сабаб бўлган нарсаларнинг кўпида эса асосан гувоҳлар ҳужжат бўладилар. Ислом қоидаси бўйича ҳар ким ҳам гувоҳ бўлавермайди. Балки, гувоҳликка ўтадиган ҳар бир шахс одил бўлиши керак. Одил бўлиши учун эса мусулмон киши маълум нуқсонлардан холий бўлиши керак. Бу маънода мусулмонлар бир-бирларига гувоҳлик бериш учун одил ҳисобланадилар. Умумий қоида шу. Аммо бу умумий қоидадан истисно қилинадиганлар бор:20. «Магар ҳадд урилган ёки ёлғон гувоҳлик ила мужарраб бўлган ёҳуд бировнинг уруғига ўзини нисбат беришда муттаҳам бўлган бундан мустаснодир». Ушбу жумладаги, ҳадд урилган, таъбирини, шаръий жазога тортилган, деб тушунамиз. Бундоқ кишилар, яъни, шаръий жазога тортилганлар кимлар эканлигини «Ҳаддлар китоби»да яхшилаб ўргандик. Хулоса қилиб айтадиган бўлсак, шариатимиз кўрсатмаларидан чиққан одамнинг одиллиги қолмайди десак бўлаверади. Чунки, намоз ўқимаган, рўза тутмаган, бошқа амрларни бажо келтирмаганлар Ислом ҳукуматида албатта жазога тортилади. Шунингдек, ароқ ичган, ўғрилик қилган, бировга тажовуз қилган, зино қилган, покиза кишиларни обрўсини ноҳақдан тўккан ва бошқа жиноятларни қилганлар ҳам албатта жазога тортилади. Бинобарин уларнинг ҳаммаси одил бўла олмайди ва гувоҳлик бера олмайдилар. Шунингдек, тажриба бир марта ёлғон гувоҳлик бергани маълум бўлган шахснинг ҳам гувоҳлиги ўтмайди. Баъзи бир кишилар ўзини аслзода қилиб кўрсатиш мақсадида ёлғондан, мен фалончининг авлодиданман, деб даъво қилиб, кейин даъвоси ёлғонлиги аён бўлган бўлади. Ундоқ кишилар одилликдан йироқ бўладилар. Улар гувоҳлик беришда нотўғри гувоҳлик беришлари мумкин. Шунинг учун ҳам мазкурларнинг гувоҳлиги ўтмайди. 21. «Албатта, Аллоҳ ички сирларни билишни Ўзига олган ва сизга ҳужжатларни қайтарган. Зинҳор одамлар орасида беҳаловат, зажрли ва озорланувчи бўлма. Яна Аллоҳ ажр берадиган ва захираси яхши бўладиган ҳақ жойларда хусуматчилардан ўзингни беркитма. Чунки, ким ўзи билан Аллоҳ орасида ўз зарарига бўлса ҳам ниятини яхши қилса, Аллоҳ у билан одамлар орасини яхши қилиш кафолатини олади».Шунинг учун ҳам иш давомида доимо одамлар билан муносабатда бўладиган қозилар ҳамиша ўзлари билан Аллоҳнинг орасида ниятларини яхши қилмоқлари лозим. 25. «Ким Аллоҳ билиб турган нарсани беркитиб, одамлар учун зийнатланса, Аллоҳ уни хунук қилиб қўяди».Ундоқ одам ўзини минг чиройли қилишга уринса ҳам барибир одамлар уни ёмон кўришаверади. Шунинг учун сиртини силлиқ қилгандан кўра ичини поклаб, ниятни яхшилашга уриниш ҳаммадан ҳам қозилар учун жуда зарур. 26. «Бас шундоқ экан Аллоҳ азза ва жалла ризқи азалида ва раҳмат хазинасида ўзгартиб қўйган савоб ҳақида нима дея олар эдинг. Вассалому алайка».Шунинг учун қози кўнглини бошқа тамонга бурмай, ризқ, раҳмат ва савоб Аллоҳдан бўлишини зинҳор унитмаган ҳолда адолат ва ҳақ йўлида хизмат қилмоғи лозим.Албатта, бошқа Исломий таълимотлар каби қозилик одоби бўйича келган таълимотлар ҳам ўзининг ҳаётий-амал қилинганлиги ила бошқалардан яққол ажраб туради. Мусулмон қозичилиги тарихида жаҳон қозичилиги шаънига олтин ҳарфлар билиан ёзилиб қолган мисоллар оддий бир ҳолат ҳисобланган.Узоққа бориб ўтирмай ҳозиргина ўрганиб чиқилган ҳазрати Умар розияллоҳу анҳунинг Абу Мусо ал-Ашъарий розияллоҳу анҳуга ёзган мактубларида зикр қилинган баъзи бир қозилик қоидалари ҳаётга қандоқ татбиқ қилингани ҳақида биттадан мисол кўриб чиқайлик.Биринчи мисол-Қози шафоатчиликни-бировнинг ўртага тушишини қабул қилмаслиги ҳақида. Бу жуда ҳам машҳур ҳодиса бўлиб, биз ҳам уни «Ҳаддлар китоби»да атрофлича ўрганиб чиққанмиз. Пайғамбаримиз саллоллоҳу алайҳи васалламнинг даврларида махзумиялик бир аёл ўғрилик қилиб қўлга тушади. Унинг қабиладошлари бундоқ орга қандоқ чидаймиз, деб ташвишга тушадилар. Улар нима қилиб бўлса ҳам аёлнинг қўлини кестирмай олиб қолиш ҳаракатига тушадилар. Маслаҳат қилиб, бу ишни амалга оширишнинг бирдан бир йўли Расулуллоҳ саллоллоҳу алайҳи васалламга илтимос қилиб ўғри аёлни жазолашни бекор қилдириш эканлигига иттифоқ бўлишади. Кейин эса, бу-воситачилик ишини ким амалга оширади, деган саволга жавоб ахтаришади. Охири бу ишни Расулуллоҳ саллоллоҳу алайҳи васалламнинг маҳбуб эркатойи Усома ибн Зайддан бошқа ҳеч ким амалга ошира олмайди, деган фикрга жам бўладилар. Аёлнинг қариндошлари Усома ибн Зайд розияллоҳу анҳунинг олдиларига бориб у кишидан ўзларини ташвишга солиб турган масалада Расулуллоҳ саллоллоҳу алайҳи васаллам ҳузурларида воситачилик қилишни илтимос қиладилар. Усома ибн Зайд розияллоҳу анҳу бу ҳақда Расулуллоҳ саллоллоҳу алайҳи васалламга сўзлайдилар. Шунда Пайғамбаримиз саллоллоҳу алайҳи васаллам қаттиқ ғазабланадилар ва жамоат олдида хутба қилиб: «Сизларга нима бўлдики, Аллоҳнинг ҳаддларидан бир ҳадда шафоатчилик қиласизлар?! Аллоҳга қасамки, агар Муҳаммаднинг қизи Фотима ўғрилик қилса ҳам, албатта қўлини кесаман!», дейдилар.Ҳа, Ислом қоидаси бўйича қозининг ишига ҳеч ким аралашмаслиги керак. Қариндошига шафқат сўраб мурожаат қилиш мумкин бўлмаганидан сўнг. Юқоридан туриб қозига ундоқ қил, деб буйруқ бериш ва шунга ўхшаш бошқа аралашувлар ҳақида умуман бирор оғиз гап ҳам бўлиши мумкин эмас.Иккинчи мисол-Қози икки томонга ҳам бир хил муносабатда бўлиши лозимлиги ҳақида:«Ибн Қаюм ал-Жавзияянинг «ат-Туруқ ал-Ҳукмийя» («Ҳукм йўллари») номли китобида қуйидагилар зикр қилинади: «Бир яҳудий киши халифа Умар ибн Ҳаттобга ўзи билан Имом Али ибн Толиб розияллоҳу анҳунинг орасида бўлиб ўтган иш ҳақида шикоят қилди. Икковлари халифанинг ҳузурига келдилар. Шунда Умар розияллоҳу анҳу яҳудийга номини айтиб, Али розияллоҳу анҳуга эса, Эй Абул Ҳасан, деб кунясини айтиб мурожаат қилди. Имом Алининг юзларида ғазаб аломатлари пайдо бўлди. Умар розияллоҳу анҳу у кишига:- Сенинг хусуматчинг яҳудий бўлганидан, сен у билан қозихонада баробар турганингдан ғазабланмоқдамисан», деб сўрадилар. Шунда Имом Али розияллоҳу анҳу:- Зинҳор ундоқ эмас. Эй мўъминларнинг амири, мен билан унинг орамизда тенг муомала қилмаганингдан, унинг исмини айтиб, менинг эса куниямни айтиб ундан афзал кўрганинг учун ғазабландим», деб жавоб бердилар.Ўша пайтдаги Ислом оламининг иккинчи шахси бўлган ҳазрати Али розияллоҳу анҳу билан бошқа диндаги бир бегона кишининг исмини айтишдаги сўз ифодаси бошқача бўлиб қолиши қозиликдаги катта хато ҳисобланишини ўзи кўп нарсага далолат беради. Ҳа, Исломий қоида бўйича қози хусуматчи тарафларга мурожаат қилишда ҳам бир хил лафзларни ишлатиши лозим.Учинчи мисол-Қози икки томонга ҳам бир хил мажлис қуриши лозимлиги ҳақида:«Машҳур халифа Маъмун оддий бир фуқаро билан хусуматлашиб қолиб Бағдод қозиси Яхъё ибн Ақсамга арз қилибди. Халифа хусумат иши кўрилаётганида қози Яхъёнинг ҳузурига кирганда унинг ортидан хизматчиси Тонфуса, деб аталадиган курсини кўтариб кирибди. Буни кўрган қози Яхъё норози бўлиб:-Эй мўъминларнинг амири, шеригингдан кўра афзал жойга ўтира олмайсан-дебти.Шунда халифа Маъмун хусуматчиси бўлган оддий фуқорага ҳам ҳудди ўзиникидақа Тонфуса келтиришни сўраган экан».Қонун олдида ҳамма баробар бўлганидан кейин қозининг ҳузурида халифа ҳам, оддий фуқаро ҳам бир хил курсида ўтириши керак-да!Тўртинчи мисол-Қози икки томонга ҳам бир хилда адолатли бўлиши кераклиги ҳақида. Аввало айтиб ўтиш лозимки, бу қоидага биноан қози адолатни хусуматчи томонларнинг шахсига қараб эмас, қонунга қараб йўлга қўйиши лозимдир:«Халифа Али ибн Абу Толиб розияллоҳу анҳу ўзларининг йўқолган совутларини бир яҳудий кишида кўриб қолиб, уни қайтариб беришни талаб қилдилар. Яҳудий бу талабни инкор қилади. Ҳазрати Али розияллоҳу анҳу қозига арз қиладилар. Бу иш қози Шурайҳ томонидан кўриб чиқилади. Қози аввал Али розияллоҳу анҳудан совут ўзиники эканлигига далил келтиришни талаб қилади. Ҳазрати Али, совут меники деб қилган даъволарига ҳужжат келтира олмайдилар. Кейин эса, қози ҳалиги яҳудий кишидан қасам ичишни сўрайди. У қасам ичади. Шунда қози Шурайҳ, даъвогар далил келтириши керак, инкор қилувчи қасам ичиши керак, деган қоидани айтадида, совут яҳудийга берилсин, деб ҳукм чиқаради.Яҳудий киши бўлиб ўтган ишдан қаттиқ таъсирланади. Амирул мўъмининнинг қозиси унинг зарарига, менинг фойдамга ҳукм чиқарадими?!, деб Исломга киради.Албатта, ҳазрати Али розияллоҳу анҳудек буюк зот ёлғон даъво қилиши мумкин эмас. Бу ҳақиқатни бошқа биров билмаса ҳам қози Шурайҳ жуда яхши билади. Лекин, унинг ўз билганича ҳукм чиқаришга ҳаққи йўқ. Ўртада қонун бор. Қози адолатни шахсга қараб эмас, қонунга қараб тенг йўлга қўйиши лозим. Қонун олдида эса, ҳама баробар.Бешинчи мисол-Обрўлилар қозининг жаврига тамаъгир бўлиб қолмаслиги учун уларнинг риоясининг қилмаслиги лозим эканлиги ҳақида:«Ғассон подшоҳларининг охиргиси Жабалла ибн ал-Айҳам Исломга кириб Маккага келди. Байтуллоҳда этагини судраб фахр билан юрган эди., Фазора қабиласига мансуб бир ғулом унга, этагингни кўтариб юр, деди. Бу гап подшоҳ Жабаллага оғир ботди ва ғуломни бир тарсаки туширди. Ғулом халифа Умар ибн Хаттоб розияллоҳу анҳуга шикоят қилди. У киши одам юбориб подшоҳни олдириб келдилар ва унга: «Сен ғуломга туриб бер, сен унга қандоқ тарсаки туширган бўлсанг, у ҳам сенга шундоқ тарсаки туширсин. Аммо, авф қилса ҳам ўзи билади, дедилар. Бу гап подшоҳ Жабаллага қаттиқ ботди ва: «Лекин мен подшоҳман, у яланг оёқ-ку?!-деди. Ҳазарати Умар ибн Хаттоб розияллоҳу анҳу бўлса совуққонлик билан:-Шаръий ҳукмни ижро этиш лозим. Ислом барча одамлар орасини тенг қилган-дедилар.-Агар бу ишга мажбур қиладиган бўлсанг, Исломдан қайтиб муртад бўлишим ҳам мумкин-деб ишора қилди Жабалла.-Агар муртад бўлиб Насроний динига кириб кетсанг, муртадликнинг ўзига яраша ҳукмлари бор-дедилар ҳазрати Умар розияллоҳу анҳу-Эртагача муҳлат бер- деди Жабалла.Ҳазрати Умар розияллоҳу анҳу унга муҳлат бердилар. Эртасига Жабалла ибн ал-Айҳам Шомга қочиб кетди ва кейинчалик Насоро динига кирди.Албатта бу ишни бошқача, мулойимроқ йўл билан муолажа қилиб, бир подшоҳни Исломда собит қадам бўлишига йўл очиш ҳам мумкин эди. Лекин, гап бир дона масала устида кетаётгани йўқ эди. Агар бир подшоҳга мансаби туфайли ён босилса, қонун бузилса, бошқа мансабдорлар ҳам ўзларига ён босилишидан умидвор бўлиб қолишлари мумкин эди. Умар розияллоҳу анҳу фалон вақтда Жабаллани афв этган, деб ҳамма амалдорлар ўзларига бу ишни дастак қилиб олишлари мумкин эди.Олтинчи мисол-Қози заифларга нисбатан эътиборсизлик қилиб, уларни ўз адолатидан ноумид қилиб қўймаслик кераклиги ҳақида:«Буюк саҳобий Абу Мусо ал-Ашъарий розияллоҳу анҳу халифа Умар ибн Хаттоб розияллоҳу анҳу томонларидан Куфага волий этиб таъйинланган эдилар. Бир куни Абу Мусо ал-Ашъарий розияллоҳу анҳу бир оддий аскарни уриб, сочини олдиртириб ташлади. Ҳалиги аскар олиб ташланган сочини йиғиб олиб, шикоят қилиш учун Куфадан Мадинага, ҳазрати Умар ибн Хаттоб розияллоҳу анҳунинг ҳузурлари томон жўнаб кетди. Мазкур аризачи ҳазрати Умар розияллоҳу анҳунинг олдиларига кириб: «Абу Мусо мени ўз улишимни тўла беришини талаб қилганим учун, ўз насибамдан оз олишга рози бўлмаганим учун урди. У мени сенинг ҳузурингга ўз ҳурмати борлигидан, сен ундан қасос олмаслигингга ишонганидан ва мусулмонлар ичида обрўси улуғлигига ишониб урди, деди.Ҳазрати Умар розияллоҳу анҳу ўзлари таъйин қилган волий, Абу Мусо ал-Ашъарий розияллоҳу анҳунинг қилган бу ишидан қаттиқ афсусландилар ва унга: «Агар бу ишни кўпчилик ичида қилган бўлсанг, унга кўпчилик ичида ўтириб, сендан қасос олишига имконият яратиб бер. Агар мазкур ишни холий жойда қилган бўлсанг, холий жойда ўтириб, унга ўзингдан қасос олишга имкон яратиб бер, бўлмаса, иш бошқача бўлади, деб мактуб ёздилар. Даъвогар мактубни олиб бориб волий Абу Мусо ал-Ашъарий розияллоҳу анҳуга берди. Ҳодисадан хабардор одамлар ўртага тушиб, амир Абу Мусони афв қилишни илтимос қилдилар. Аммо даъвогар шахс бу илтимосларни қабул қилмади. Шунда Абу Мусо ал-Ашъарий розияллоҳу анҳу уларнинг олдиларига чиқиб ўтирдиларда даъвогарга мурожаат қилиб:-Кел, мендан қасосингни ол-дедилар. Ана шундагина даъвогар кишининг кўнгли ўрнига тушди ва бошини осмонга кўтариб туриб:-Эй бор Худоё! Мен уни афв этдим!-деди.Исломда қозичилик ана шундоқ бўлади. Унда ҳокимлар, қозилар ўзларига қарши, ўз яқинларига қарши ҳукм чиқаришлари оддий ва табиий ҳол бўлади. Бу билан қози қаҳрамонлик қилган бўлмайди, балки, ўзига юксатилган масъулиятни адо этган бўлади, халос.Илоҳий адолатни йўлга қўйган Исломда ҳар бир оддий фуқаро ҳам ўз ҳуқуқини яхши танийди ва унга эришиш учун астойдил курашади. Ҳокимият, хусусан қозилик ҳокимияти эса энг заиф кишилар ҳам унинг адолатидан ноумид бўлмаслиги учун барча чораларни кўради. Агар шундоқ бўлмаганида оддий аскар катта волий Абу Мусо ал-Ашъарийдан шикоят қилиш учун ойлаб йўл юриб Куфадан Мадинага, халифа Умар ибн Хаттобнинг хузурларига бормас эди.Исломдаги бу хусусият, фақат мусулмонлар учун бўлмай, ғайридин-аҳли зимма фуқароларни ҳам ҳаракатга солган. Миср волийси буюк саҳобий Амр ибн Осс розияллоҳу анҳунинг ўғли аҳли зимма қибтий одамнинг ўғлини бир қамчи ургани учун, отаси шикоят қилиб, ойлаб йўл юриб, Мадинага бориб ҳазрати Умарга арз қилишини нима, деб тушинса бўлади? Албатта, ўша қибтий одам адолат бўлишидан ноумид бўлганида ўзини овора қилиб юрмас эди. Аммо, у ғайридин бўлса ҳам Исломда адолат борлигини кўрган-билган эди. У ўзи талаб қилаётган адолатга эришишга ишонар эди. Шундоқ бўлди ҳам. Қибтий киши қозилашиб Амр ибн Оссдек музаффар лашкарбоши устидан бир аҳли зимма оддий фуқаро фойдасига ҳукм чиқишига эришди.\nРоссияга ишга таклиф килиш\nЙигит ва қиз севгиси


2300 долларлик смартфонни хитойликлар 5 дақиқадаёқ талашиб тугатишди! - Terabayt.Uz\n2300 долларлик смартфонни хитойликлар 5 дақиқадаёқ талашиб тугатишди!\nSamsung компаниясининг Galaxy Fold модели, гарчи бир қатор машмашалар билан қайта ишланиб қайта сотувга чиқарилган бўлса-да, ўз харидорларини топди. Ҳаттоки аҳолиси қашшоқ юртда ҳам унинг илк партияси бир кундаёқ сотилиб кетганига нима дейсиз!?\nБугун – 8 ноябрь куни Galaxy Fold флагмани Хитойда ҳам сотила бошлади. Буни қарангки, эрталабки соат ўнда бошланган савдо беш дақиқадаёқ якунига етди – хитойликлар уни талашиб харид қилишди!\nУшбу букламафон қайишқоқ асосий экранга (ташқи томонида қўшимча дисплей ҳам бор) ҳамда 12/512 гигабайтлик тезкор/ички хотирага эга. Samsung уни хитойликларга 2300 доллардан, икки хил – қора ва кумушранг корпусларда таклиф қилган.\nGalaxy Fold букламафонининг Ўзбекистон бозорига кириб келиши ҳақида маълумот йўқ, лекин бу компаниянинг ҳозиргача глобал бозорга чиққан бир қатор телефонларини 705 000 сўмдан бошланувчи нархлар эвазига Terashop.uz интернет-дўконимиздан сотиб олиш мумкин.\nЎҚИНГ: «Жонли» сурат Galaxy S11’ларнинг рекордчи жиҳатини фош этди!\n#Galaxy Folder #Samsung #Android смартфон #нархлар #Хитой


Болнол плюс – medu.uz – Дорилар ҳақида маълумотлар ўзбек тилида\nHome Йўриқномалар Болнол плюс\nПрепаратнинг савдо номи: Болнол плюс\nТаъсир этувчи моддалар (ХПН): парацетамол. ибупрофен\nфаол моддалар: 162,5 мг парацетамол, 100 мг ибупрофен\nёрдамчи моддалар: сахароза, ксантан камеди, сувсиз коллоидли кремний, метилпарабен, пропилпарабен, натрий бензоати, натрий сахарини, сорбитол, повидон К-30, Твин-80, эритрозин супра бўёвчиси, апельсин таъмли тўлдирувчи, тозаланган сув.\nФармакотерапевтик гуруҳи: яллиғланишга қарши. оғриқ қолдирувчи ва иситмани туширувчи восита.\nБолнол плюс суспензиясининг таркибига кирувчи парацетамол асосан МНТ да циклооксигеназани ингибирлайди. Парацетамолнинг иситмани туширувчи хусусияти простагландинларни, айниқса Е2 простагландинлари ва гипоталамусдаги иссиқликни бошқариш марказининг F2 медиаторларининг биосинтезини бевосита бостириши билан боғлиқ. Ибупрофен оғриқсизлантирувчи ва иситмани туширувчи хусусиятларига қўшимча сезиларли яллиғланишга қарши таъсирга эга. Ибупрофен циклооксигеназа ферментининг самарали ингибитори ҳисобланади, бу оғриқ ва яллиғланиш патогенезида иштирок қилувчи простагландинларнинг синтезини сезиларли бостирилишига олиб келади.\nБолнол плюс суспензиясининг таркибига кирувчи парацетамол меъда-ичак йўлларидан тез сўрилади ва унинг плазмадаги концентрациясининг чўққисига препарат қабул қилинганидан кейин 10-60 минут ўтгач эришилади. Парацетамол организмнинг кўпчилик суюқ муҳитларида бир меъёрда тақсимланади. Асосан жигарда метаболизмга учрайди ва буйраклар орқали чиқарилади. Парацетамолнинг ярим чиқарилиш даври 1 соатдан\n3 соатгача. Болнол плюс суспензияси таркибига кирувчи ибупрофен меъда-ичак йўлларидан тез сўрилади ва унинг плазмадаги концентрациясининг чўққисига препарат қабул қилинганидан 1-2 соатдан кейин эришилади. Ибупрофен плазма оқсиллари билан яхши боғланади. Сийдик билан асосан метаболитлари ва конъюгатлари кўринишида тез чиқарилади.\nБолнол плюс суспензияси оғриқ ҳисларида, иситмада, постиммунизацион даврда, инфекцион яллиғланишда, ҳар қандай турдаги мушак-скелет оғриқларида, шу жумладан спортдаги жароҳатларда қўлланади.\nИстеъмол қилишдан олдан чайқатилсин.\n7 ёшдан 12 ёшгача бўлган болалар: 5 мл дан 15 мл гача кунига 3 марта; 4 ёшдан 6 ёшгача: 5 мл дан 10 мл гача кунига 3 марта; бир ёшдан 3 ёшгача: 5 мл кунига 3 марта; 6 ойликдан бир ёшгача: 2,5 мл дан 5 мл гача кунига 3 марта ёки шифокор кўрсатмаси бўйича.\nПрепаратнинг компонентларига юқори сезувчанлик, бронхоспазм, астма, меъда ва ўникки бармоқ ичакнинг яра касаллиги, меъда-ичакдан қон кетишлар, буйрак фаолиятини бузилиши, гипертония.\nЎта юқори сезувчанлик, пептик яра ёки меъда-ичакдан қон кетишлар, тери тошмалари, кўнгил айниши, қусиш, эпигастрал соҳада дискомфорт, бош айланиши, баъзида турли аллергик реакциялар пайдо бўлиши мумкин. Ножўя реакцияларнинг симптомлари одатда препаратни қабул қилиш тўхтатилганидан кейин йўқолади. Симптомлар давомий бўлганида шифокорга мурожаат қилиш керак.\nПрепаратни антигипертензив воситалар, диуретиклар, циклоспорин қатори препаратлари, кортикостероидлар, антикоагулянтлар, хлорамфеникол ва варфарин билан бирга эҳтиёткорлик билан қабул қилиш керак.\nПрепарат буйраклар ва жигар фаолиятини жиддий бузилишлари бўлган пациентларга эҳтиёткорлик билан буюрилади. Препаратни яроқлилик муддати тугаганидан кейин қабул қилиш мумкин эмас.\nПрепаратни шифокор тавсияларидан ташқари ҳомиладорлик ва лактация даврида қабул қилиш мумкин эмас.\n10 г ва кўпроқ парацетамол қабул қилинганида катталарда жигар шикастланиши мумкин. 5 г ва кўпроқ парацетамол қабул қилинганида узоқ муддат карбамазепин, фенобарбитон, фенитоин, примидон, рифампицин ёки жигар ферментларини рағбатлантирувчи бошқа препаратларни қабул қилаётган пациентларда ёки алкоголни тавсия қилинган миқдоридан ортиқ мунтазам истеъмол қилувчи пациентларда жигар шикастланиши мумкин.\nФаоллаштирилган кўмир билан даволаш препарат қабул қилинганидан кейин бир соат ичида асосланган.\nДозани ошириб юборилиши кўнгил айниши, қусиш, эпигастрал соҳада оғриқлар ёки камроқ ҳолларда диарея, бош оғриғи, меъда-ичакдан қон кетиш симптомлари билан кечиши мумкин.\n60 мл ли суспензия пластмасс флаконда. 1 флакон қўллаш бўйича йўриқномаси билан бирга картон қутида.\nЁруғликдан ҳимояланган, қуруқ, салқин жойда сақлансин.


Тушда хажга борса нима бўлади. - Туш таъбири\nТушда хажга борса нима бўлади.\nТушда хажга борса нима бўлади. Бирор киши тушида ҳаж қилганини ёки зиёрати учун муқаддас жойларга борганини кўрса, турли муаммолари, азобларидан халос бўлади. Туш кўрган кишининг аҳволи ва мартабасига қараб таъбирлар турлича бўлади. Аёл кишининг ҳажга ёлғиз кетганини кўриши никоҳи бекор бўлишини билдиради. Ҳаж пайтида ҳаж зиёрати учун йўлга чиққанини кўрган киши бўшатилган лавозимига қайта тайинланади.\nТушда хаж сафари\nАгар бу киши сафарга чиққан бўлса, соғ-саломат йўлида давом этади. Тижоратчи бўлса, яхши фойда кўради. Бемор бўлса, дардига шифо топади. Қарздор бўлса, қарзини узади. Ҳажга борган бўлса, ҳаж зиёрати насиб этади. Ҳажи чала қолган кишининг ишида нуқсон борлиги англашилади.\nТушда хаж зиёрати\nҲажга яёв кетганини кўрган кишининг насибаси кўпаяди, мўл даромад қилади. Ҳаж зиёратидан келганини кўрган кишининг мушкули осон бўлади, касал бўлса, соғаяди. Ҳажга ёлғиз кетаётганини, кишилар билан хайрлашганини кўрган киши вафот этади. Тушида ҳажарул асвадни кўриш ҳаж зиёратига боришга ишорадир. Ҳажарул асвадга қўл теккизганини кўрган кишига ҳам ҳаж зиёрати насиб этади. Ҳажарул асвадни жойидан олиб, ўзи учун келтириб қўйганини туш кўрган киши бидъатга йўл қўяётган бўлади.\nТушдаҳазратАлини кўриш хосиятлидир. Хушхабар рамзидир. Тушда ҳазрат Алини кўриш душманлардан устун келиш, эътиқодининг мустаҳкамланиши, сахийлик демакдир. Тушда ҳазрат Алини кўрган кишининг илми ва ризқи зиёда бўлади, тақводор ва мард инсонга айланади.\nТушда қўрққан киши ўнгида ишончли ҳимояда бўлади. Сабаб бўлмаган ҳолда кўрққанини кўрган киши тақводор бўлса, Аллоҳнинг дўстидир. Унинг меҳрини қозонади. Туш- даги қўрқув яхшиликка ноўриндир. Нохуш вазиятлардан қутулишни кўрсатади. Бунда руҳий безовталик бўлмаслиги шарт. Тўқ қорин билан ётмиш ва асабнинг бузилиши сабаб бўлган қўрқувларга бундай таъбир тааллуқли эмас.\nТушда қўтос кўриш азобларга бардош берадиган ҳеч кимдан қўрқмайдиган баҳайбат мард кишига ишорадир. Урғочи қўтос кўришнинг таъбири қорамолларники сингари.\nТушда кўрилган ҳовуз маданиятли, оқила, комила аёл рамзидир. Сахий, ҳаммага нафи тегадиган киши ҳам ҳовуз орқали билдирилади. Ҳовузда сузганини кўриш қийинчиликка ишорадир. Шунингдек, бу ҳолат бой кишининг ёнида яшаш, деб ҳам таъбир қилинади. Ҳовуздан сув ичган ёки таҳорат олган киши азоблардан қутулади, буюк инсондан мадад олади. Ҳовузнинг қурганини кўриш сахий кишининг вафотига; ҳовузнинг тўлиб-тошганини кўриш бойликка ишорадир. Ҳовуз қаздирганини кўрган кишининг дастурхони ҳаммага очиқ бўлади. Ичида ҳовузи бўлган хонани кўриш фаровонлик, эҳтиёжларининг қондирилиши; яхши турмуш ўртоқ демакдир.\nTushda xajga borsa nima bo`ladi.


ҚИЗИЛ БАЙРОҚЧА ЎРНИГА «STOP» БЕЛГИСИ » Жиззах ҳақиқати газетаси расмий сайти\nЖиззах ҳақиқати газетаси » Сиёсат » ҚИЗИЛ БАЙРОҚЧА ЎРНИГА «STOP» БЕЛГИСИ\nҚИЗИЛ БАЙРОҚЧА ЎРНИГА «STOP» БЕЛГИСИ\nШиддат билан ривожланиб бораётган даврда янги инновацион ғоя ва технологиялар кўпайиб бормоқда. Инсон ҳаёти хавфсизлигини таъминлаш учун кўплаб янги инновациялар жорий этилаяпти.\nМазкур янги ташаббус ва янги лойиҳанинг аҳамиятини вилоят ИИБ ЙҲХБ катта инспектори, капитан Эркин Очилов шундай тушунтириб берди:\n— Пиёдалар хавфсизлигини таъминлаш мақсадида ўтган йили 10 декабрдан 20 декабргача "Диққат, пиё-да!" тадбири ўтказилди. Шу муносабат билан бошқармамиз томонидан яна бир янги лойиҳа амалиётга жорий этилди. Автомобиль йўллари яқинида жойлашган умумтаълим мактабларининг пиёдалар ўтиш жойида навбатчи ўқитувчилар шу кунга қадар ўқувчи ёшларнинг ҳаракат хавфсизлигини таъминлаш ва ҳайдовчиларни тўхтатиш мақсадида қизил байроқчалардан фойдаланиб келишган. Бу эса ҳозирги замон талабига мутлақо жавоб бермай қолди. Вилоятимиз ҳудудида 700 та таълим муассасалари бўлиб, уларнинг аксарияти серқатнов автомобиль йўллари ёқасида жойлашган. Барча таълим масканларига Йўл патруль хизмати инспекторларининг хизматини ташкил этишнинг имконияти мавжуд эмас. Эндиликда, қизил байроқчалар ўрнига жаҳон стандарти асосида ЙҲҚ 2.5 "STOP" йўл белгисининг мини макети ишлаб чиқилиб, автомобилларнинг серқатнов йўл ёқаларидаги умумтаълим мактабларига тарқатилди.\nУшбу белги нафақат куннинг ёруғ вақтида, туннинг қоронғу вақтида ҳам ҳайдовчилар эътиборини тортади. Яъни белгига ёритиш чироқларининг нурлари тушиши биланоқ, ёрқин рангларда нур қайтарувчанлиги билан автомашиналарни тўхташга ундайди.\nҚизил байроқчалар ўрнига жорий этилган жаҳон стандарти асосида ЙҲҚ 2.5 "STOP" йўл белгисининг мини макети ҳақида ҳайдовчи ва пиёдаларнингфикри билан қизиқиб кўрдик.\n— 10 йилдан буён ҳайдовчиман, — дейди Акром Ҳайдаров. —Авваллари серқатнов йўл ёқаларида жойлашган умумтаълим мактаблари олдида ўқитувчилар қизил байроқча кўтариб туришарди. Баъзи ҳайдовчилар тўхтамасдан ҳаракатланиб кетарди, айримлари эса қизил байроқчани тушунмаслиги сабабли тўхтамасди. Эндиликда жорий этилган бу йўл белгисининг мини макети ҳар бир ҳайдовчини тўхтаб, пиёдаларни ўтказиб юбориб, сўнгра ҳаракатни давом эттиришга ундайди. Лойиҳа менга маъқул бўлди.\nЙўл ҳаракати қоидаларига барча пиёдава ҳайдовчилар риоя этишлари талаб этилади. Буни ён-атрофдагиларимизга, фарзандларимизга ўргатиб боришимиз зарур.\nвилоят ИИБ ЙҲХБ Матбуот гуруҳи инспектори.


"Мен Абайни ўқийман!"\nЭлбошимизнинг “Келажакка йўлланма: маънавий янгиланиш” дастурий мақоласида баён этилган вазифаларни амалга ошириш мақсадида анъаналар ва урф-одатлар марказининг ташаббуси билан Абай Қунанбайулининг туғилган куни шарафига “Мен Абайни ўқийман!” маърифий-назмий акция ўтди.\nУнда жанубнинг зиёлилари, Ш. Қалдаяқов номидаги вилоят филармонияси хонандалари, шаҳар фуқаролари ва ОАВ вакиллари иштирок этдилар.\nТадбирни ўтказишдан мақсад – Абайнинг бадиий қадриятларга бой адабий асарлари орқали давлат тилини тарғиб қилиш, китобхонларда шоир ва алломанинг ижоди орқали қозоқ тили ҳамда адабиётига қизиқиш уйғотиш, қозоғистонликларнинг маънавий бирлигини мустаҳкамлаш ҳамда миллий руҳни ёдда сақлашдан иборат эди.\n– Абай – ҳаммага ибрат бўладиган шахс. Жамиятнинг ҳар бир йигит-қизи мактабда таълим олган пайтидаёқ Абай шеърларини ўқиб, насиҳатларини ёд олиб ўсгани билан улар буюк шоир ижодининг маъно-моҳиятини кейинчалик англаб етардилар. Сабаби, “сирти кумуш, ичи олтин” сўз маъносини тушуниш учун инсон маълум даражада саводхон бўлиши керак. Шу ўринда улуғ шоирнинг номини ардоқлаб, ижодини тарғиб этиш – эзгу ишлардан бири. Айниқса, оқиннинг таваллуд куни муносабати билан ўтказилаётган, фуқароларни оқиннинг маънавий олами билан таништирадиган Абай ўқувларининг аҳамияти жуда катта, – деди ҚРда хизмат кўрсатган артист С. Ўтемисов.\nТадбир давомида “Абай руҳи билан сирлашув” саҳна асари намойиш этилди. Вилоят кутубхонаси ходимлари эса “Абай оламида” мавзуида китоб кўргазмасини уюштирдилар.\n“Абай васияти”, “Абай анъанаси” (шоир ўйнаган тўғизқумалоқ, арғимчоқ учиш) каби ўйинлар намойиш қилинди.\nТадбирда фаол қатнашганларга марказ томонидан “Алғис хат”лар ва совғалар топширилди.\nСаодат ШАРИФБОЕВА, 2017-08-29, 11:04 149


Хожарой Ашурова терговчиларга набирасини кўмган жойни кўрсатмоқда.\nТожикистоннинг Хатлон вилоят прокуратураси бувиси томонидан уч ёшли боланинг ўлдирилиши билан боғлиқ жиноят иши терговини якунлади. «Қотиллик» моддаси бўйича очилган жиноят иши судга оширилди.\nБу ҳақда 4 декабрь куни вилоят прокуратураси вакили маълум қилди.\nҲодиса 12 сентябрь куни Абдураҳмон Жомий туманидаги Ифтихор жамоатидаги Навобод қишлоғида юз берган. 58 ёшли Хожарой Ашурова ўз набираси Беҳрузжонни аввалига бўғиб қийнаган, сўнг тупроққа кўмиб юборган.\n«Сўроқ вақтида Хожарой Ашурова нафақат уйда, балки одамлар олдида ҳам доимий равишда жанжаллашиб келган келини Гулсанам Боймуродовани ёқтирмагани боис набирасини ўлдирганини тан олди», - деди прокуратура вакили.\nБеҳрузжоннинг онаси Гулсанам Боймуродова ўғлини ўлдирган қайнонасини кечирганини айтди:\n«Мен эрим билан ажрашиш ниятим йўқ, бироқ бу уйда яшай олмайман. Бу ердаги ҳамма нарса менга Беҳрузжонни эслатади».\nФожиадан сўнг Гулсанам отасининг уйига қайтиб келди. У қайнонаси билан муносабатлари яхши бўлмаганини тасдиқлади:\n«Бу каби жанжал ва тўполонлар ҳар бир оилада бўлиб туради. Аммо бу жанжаллар болани ўлдиришга сабаб бўлиши керак эмас»\nЎз бувиси томонидан Беҳрузжоннинг ўлдирилиши Тожикистон аҳолисини даҳшатга солди.\nАшурова набираси чўкиб кетгани тўғрисида хабар берганидан сўнг Беҳрузжоннинг жасадини қидириш бошланди. Қидириш ишларида қишлоқ аҳолиси милиция ходимларига ёрдамга келди, улар Беҳрузжоннинг жасадини каналдан қидиришди. Бироқ жасад мутлақо бошқа ердан топилди – қидирувнинг олтинчи куни маҳаллий чўпон жасадни Махатони қишлоғи яқинидаги жарликдан топди.\n"Милиция ходимлари томонидан ўтказилган оператив-қидирув тадбирлари натижасида Абдураҳмон Жомий туманидаги Ифтихор жамоатидаги қишлоқда истиқомат қилувчи 58 ёшли Хожарой Ашурова тахминан соат 10.00ларда ўз набирасини тириклайин кўмгани ва бунинг натижасида бола вафот этгани аниқланди. Боланинг жасади олти кундан кейин топилди», - дея хабар берди Тожикистон ИИВ матбуот маркази.\nТожикистонда қизининг тўйига бир ой қолганда ота-она ўзини ўлдирди\nИроқдан яна тўрт тожикистонлик болакай қайтарилди


Жангнинг зиммийлик аҳдномаси билан ниҳоясига етиши\nBy Шайх Саидаҳмад Нуриддин on 02/03/2017 ЖИҲОД ФИҚҲ\nТўртинчидан: жангнинг зиммийлик аҳдномаси билан ниҳоясига етиши:\n“Зиммат” (зиммийлик) сўзи луғавий жиҳатдан “аҳдлашув” маъносини билдиради. Аллоҳ таоло айтади: “Улар бирон мўмин хусусида на қариндош-уруғчиликка ва на аҳдга қарайдилар (риоя қиладилар)” [Тавба: 10].\nШариат истилоҳида зиммийлик аҳдномаси деганда кофирларнинг таслим бўлиши ва жизя тўлаш эвазига мусулмон ўлкаларида яшаб қолиши ҳамда ислом давлати томонидан уларни ҳимоя қилиш назарда тутилади. Шуни таъкидлаш лозимки, зиммийлик аҳдномаси абадий аҳдномадир. Жумҳур уламолар фикрича, бу аҳдномани халифа ёки унинг ноибигина бериши мумкин.\nЗиммийлик аҳдномаси беришдан ҳикмат мусулмон бўлмаган кофирлар учун ислом дини ҳақиқатлари ва эътиқоди билан танишишга имкон яратиш.\n(1) Зиммийлик аҳдномаси фақат аҳли китоблар (яҳуд ва насоролар) ёки мажусийлар билан тузилади. Мажусийларга бундай имконият берилишига сабаб уларда ҳам аҳли китоблик шубҳаси борлигидир. Зиммийлик аҳдномаси тузиш жоизлигига далил Аллоҳ таолонинг қуйидаги оятидир: “Аллоҳга ва охират кунига ишонмайдиган, Аллоҳ ва Унинг пайғамбари ҳаром деган нарсани ҳаром деб билмайдиган, Ҳақ (яъни ислом) динига эътиқод қилмайдиган аҳли китоблардан иборат бўлган кимсаларга қарши то улар хорланган (мағлуб) ҳолларида ўз қўллари билан жизя тўламагунларича жанг қилингиз!” [тавба: 29].\nМажусийлар билан зиммийлик аҳдномаси тузишга далил қуйидаги ҳадисдир: “Набий соллаллоҳу алайҳи ва саллам Ҳажар мажусийларидан жизя олдилар”.\nАҳли китоблар ва мажусийлардан бошқа мушриклардан жизя қабул қилмаймиз. Улар ё исломни қабул қиладилар, ё уларга қарши жанг қилинади. Бу ҳақда Аллоҳ таоло шундай дейди: “Ё сизлар улар билан уришурсизлар ёки улар (жанг-жадалсиз) Исломга кирурлар” [Фатҳ: 16].\nБаъзи фуқаҳоларнинг айтишича, ҳар қандай кофир билан зиммийлик аҳдномаси тузиш жоиз. Бурайда розияллоҳу анҳудан ривоят қилинишича, Набий соллаллоҳу алайҳи ва саллам амирларга васият қилар эканлар жумладан шундай деганлар: “…Мушриклардан иборат душманга дуч келсанг, уларни уч хислатга даъват қил. Агар бу уч хислатдан бирини танласалар, қабул қил ва уларга қарши урушни тўхтат; аввало уларни исломга даъват қил, агар бош тортсалар, жизя таклиф қил…”.\nМазкур фикрни, яъни ҳар қандай кофирдан жизя олиш жоиз деган фикрни шайх Ибн Усаймин роҳимаҳуллоҳ рожиҳ деб билган.\nШунингдек, зиммийлик аҳдномаси тузиш учун аҳдлашувчи муртад бўлмаслиги лозим. Чунки муртаднинг ҳукми, модомики тавба қилмаса қатл қилишдир.\n(2) Кофирлар билан зиммийлик аҳдномаси тузилиши билан уруш ниҳоясига етади, унга кўра кофирлар ўз жонлари, мол-мулклари ва ор-номусларини сақлаб қоладилар.\n(3) Зиммийлик аҳдномаси мусулмонлар томонидан бирон сабабсиз бузиш жоиз бўлмаган битимлардан саналади. Фуқаҳолар зиммийлик аҳдномасини бузиш жоиз эмаслигига иттифоқ қилишган. Аммо зиммийларга нисбатан мазкур аҳднома ихтиёрий саналиб, истаган вақтларида уни бекор қилишлари жоиз. Шунингдек, фуқаҳолар иттифоқ қилишича, зиммийлар ислом шариати аҳкомлари (яъни ҳозирги замон истилоҳи билан айтганда фуқаролик ва жиноят кодекси аҳкомлари)га риоя қилишга мажбурлар. Бироқ ибодатга оид аҳкомлар ва ақидавий масалаларда мажбурланмайдилар. Зиммийлар учун янги черковлар қуришга рухсат берилмайди. Балки улар тарафидан мавжуд ибодатхоналарни таъмирлаш учунгина рухсат берилади.\n(4) Юқорида айтиб ўтганимиздек, зиммийлардан инсон танаси, мол-мулк ва ор-номусга оид шариат аҳкомларига риоя қилиш талаб қилинади. Шунга биноан, зиммийлардан бири одам ўлдирса, қасос тарзида у ҳам ўлдирилади, бировнинг мол-мулкига талофат етказса, ундан товон ундирилади. Шунингдек, мусулмон зиммийнинг мол-мулкига талофат етказса ҳам мусулмондан зиммийга товон ундириб берилади. Мусулмонлар зиммийларга суиқасд қилиши ёки уларни зино билан туҳмат қилиши жоиз эмас. Зиммийлардан бири ўзлари ҳаром деб эътиқод қилган ишни қилиб қўйиб, ўрталарида ҳукм қилишни сўраб бизларга мурожаат қилсалар, гуноҳ учун шариатимизда белгиланган ҳадни ижро этамиз. Масалан, зиммийлардан бири зино қилган бўлса, унга зино учун белгиланган ҳад ижро этилади. Агар бу хусусда бизларга мурожаат қилмасалар, у ҳолда масалани ўзлари ҳал қиладилар. Борди-ю, зиммий ароқ ичиш каби шариатимизда ҳад белгиланган бирон гуноҳга қўл урса, бироқ зиммийлар буни ҳаром деб билмасалар, унга ҳад ижро қилмаймиз. Шундай бўлсада, зиммийлар бу каби ишларни мусулмонлар ўртасида очиқчасига қилмасликлари лозим. Зиммийлардан бири мусулмонлар жамиятида очиқча ароқ ичса, албатта, жазога тортилади.\n(5) Жумҳур уламоларнинг фикрича, зиммийлар жизя тўлашдан бош тортсалар, шариатнинг умумий аҳкомларига бўйсунмасалар ёки мусулмонларга қарши урушга бириксалар, зиммийлик аҳдномаси бекор қилинади.\n(6) Зиммийларни ҳурмат-эҳтиром қилиб ўриндан туриш, уларни тўрга ўтказиш ёки уларга салом бериш жоиз эмас. Расулуллоҳ соллаллоҳу алайҳи ва саллам айтадилар: “Зиммийларга биринчи бўлиб салом бермангиз ва уларни йўлнинг тор жойидан юришга мажбурлангиз (яъни уларга йўл бўшатмангиз)”. Агар зиммийлар бизга салом берса, “ва алайкум” дея уларнинг саломига алик олиш вожиб. Расулуллоҳ соллаллоҳу алайҳи ва саллам айтадилар: “Агар аҳли китоблар сизларга салом берса, “ва алайкум” деб алик олингиз”.\nШайхулислом Ибн Таймия роҳимаҳуллоҳнинг айтишича, аҳли китоблар билан “Аҳволинг қалай?” ва “Қандай тонг оттирдинг?” каби сўзлар билан сўрашиш жоиз. Чунки бу сўзлар саломлашишдан фарқли ўлароқ, шунчаки ҳол-аҳвол сўрашиш ҳисобланади. Саломлашишда эса уларнинг ҳаққига дуо қилиш бор.\n(7) Зиммийларни табриклаш, уларга таъзия изҳор этиш ёки касал бўлса зиёрат қилиш жоизми?\nЖавоб: табриклашга келсак, табриклаш икки қисмга бўлинади:\nБиринчиси, янги йил ва пасха каби диний байрамлар билан табриклаш. Албатта, кофирларни бундай байрамлар билан табриклаш ҳаром.\nИккинчиси, фарзанд туғилиши ёки йўқолган кишининг топилиши (шунингдек, оила қуриш) каби дунёвий ишлар муносабати билан табриклаш. Бу тур табрикларда зиммийни исломга қизиқтириш ёки унинг бирон хизмати эвазига мукофотлаш каби фойда бўлса, табриклашнинг зиёни йўқ. Аксинча, бу иш ортидан бирон манфаат умид қилинмаса, табриклаш жоиз эмас. Чунки мазкур ҳолатлардаги табрик ҳам қайсидир жиҳатдан уларни иззат-икром қилишни ўз ичига олади.\nКофирларга таъзия билдирилмайди. Чунки таъзия билдириш бошига мусибат тушган инсонни юпатиш, сабрга чорлашдан иборат. Ҳолбуки, Аллоҳ таоло Расулини кофирларга қарата: “Биз эса Аллоҳ сизларга Ўзи томонидан ёки бизларнинг қўлимиз билан бирон азоб етказишини кутиб турамиз” [Тавба: 52], дейишга буюрган бўлса, қандай қилиб кофирларни юпатиш мумкин?!\nИбн Усаймин роҳимаҳуллоҳ айтади: “Албатта, бу сўзлар “аҳли ҳарб” (яъни мусулмонлар билан уришиб турган кофирлар) тўғрисида айтилган. Зиммийларга келсак, айрим уламоларнинг айтишича, уларнинг қалбларини исломга мойил қилиш учун ёки биз мусулмонларга таъзия билдиришса, яхшиликка яхшилик билан жавоб қайтариш бобидан уларга ҳам таъзия билдириш жоиз”.\nҲар қандай ҳолатларда ҳам уларнинг диний удумларида иштирок этиш ва черковларига кириш жоиз эмас.\nКасал зиммийни зиёрат қилиш масаласига келсак, бу масаладаги тўғри фикрга кўра, мусулмон бўлишини умид қилиш каби бирон манфаат бўлса, зиёрат қилиш жоиз.\n Бухорий (3157), Абу Довуд (3043) ва Термизий (1586) ривоят қилишган.\n Муслим (1731), Абу Довуд (2612) ва Термизий (1617) ривоят қилишган.\n Зиммийларга мавжуд черков ва ибодатхоналарни таъмирлашга рухсат берилади деган фикр заиф фикрдир. Чунки\nаксар уламолар зиммийлар тарафидан ҳатто мавжуд ибодатхоналарни таъмирлашга ҳам рухсат берилмайди дейишган. Албатта, мазкур фикр ҳар томонлама тўғри фикрдир. Ахир қандай қилиб Аллоҳга ширк келтириладиган ибодатхоналар таъмирланишига рухсат берилсин?!\n Абу Довуд (5205), Термизий (1602) ва Аҳмад (2/263) ривоят қилишган.\n Бухорий (6258), Муслим (2163), Абу Довуд (5206) ва Ибн Можа (3697) ривоят қилишган.\n Қаранг: “Аш-шарҳул мумтеъ” (3/492).\n Доктор Умар ибн Абдулазизнинг “Ислом бағрикенглиги” номли китобидан. Айрим ўзгартиришлар билан.\n “Аш-шарҳул мумтеъ” (3/192).\nAvvalgi maqolaИслом рукнлари\nKeyingi maqola Усмон ибн Аффоннинг халифаликка ҳақлилиги


Қирғизистон Ўзбекистонга қиш мавсумида электр энергияси етказиб беради - 30.11.2017, Sputnik Ўзбекистон\nҚирғизистон Ўзбекистонга қиш мавсумида электр энергияси етказиб беради\nИлгарироқ Қирғизистон Ўзбекистонга 1 кВт.с. учун 2 цент қийматида электр энергияси етказиб бериши маълум бўлганди 30.11.2017, Sputnik Ўзбекистон\n© Sputnik / Сергей Пивоваров / Фотобанкка ўтишГРЭС\nИлгарироқ Қирғизистон Ўзбекистонга 1 кВт.с. учун 2 цент қийматида электр энергияси етказиб бериши маълум бўлганди\nТОШКЕНТ, 30 ноя – Sputnik. Қирғизистон Ўзбекистонга декабрь-март ойларида электр энергияси етказиб бериш бўйича шартнома тузди. Бу ҳақда "Миллий энергетика холдинг компанияси" ОАЖ бошқаруви раиси Ойбек Калиев маълум қилди, деб хабар берди knews.kg.\n"Ўзбекэнерго" водийни электр энергияси билан таъминлайдиган лойиҳани якунлаш арафасида\n22 Ноябр 2017, 23:07\nКалиевнинг айтишича, Қирғизистон 550 млн кВт.с электр энергияси етказиб беришни мўлжалламоқда.\n"1 кВт.с. электр энергиясининг экспорт нархи 2,4 центни ташкил этади", деган у.\nИлгарироқ Қирғизистон Ўзбекистонга 1 кВт.с. учун 2 цент қийматида электр энергияси етказиб бериши маълум бўлганди. Шартнома ҳажми 1,25 млрд кВт.с учун 25 млн долларни ташкил этади.\nМазкур шартнома эса жорий йилда тузилган иккинчи шартномадир.


1 йил аввал 10711 Шайх Муҳаммад Содиқ Муҳаммад Юсуф\nҚуръони Каримда номлари зикр қилинмаган пайғамбарлар ҳақидаги энг ишончли маълумот Ибн Мурдавайҳи Абу Зарр ал-Fифорий розияллоҳу анҳудан қилган ривоятда келган. У киши айтадилар: «Эй Аллоҳнинг Расули, пайғамбарлар қанча?» деб сўрадим. У зот соллаллоҳу алайҳи васаллам: «Бир юз йигирма тўрт мингта», дедилар. «Эй Аллоҳнинг Расули, улардан қанчаси расуллар?» дедим. «Уч юз ўн учтаси, кўпчилик» дедилар.


Легионеримизнинг голи энг зўри бўлди!\n4 июнь, 2021, 08:40\nУ чиройлик голлар устасига айланмоқда\nБеларусь миллий чемпионати олий лигасини кузатиб бораётган мухлислар овоз бериш йўли билан 11-турнинг энг чиройли голини танлади.\nМухлисларнинг аксарияти ўзбек легионери Шаҳбоз Умаровнинг “Славия” дарвозасига урган суперголига овоз берди.\nБАТЭ 11-тур учрашувини ўз майдонида “Славия”га қарши ўтказиб, 3:0 ҳисобида зафар қучганди. Беллашувнинг 42-дақиқасида Шаҳбоз ўзига нисбатан ишлатилган қўполлик учун белгиланган жарима зарбасини ижро этди. Ҳамюртимиз узоқ масофадан дарвоза тўрини аниқ нишонга олиб супергол муаллифи бўлди.\nУмуман олганда, Шаҳбоз Умаров чиройли гол уриш бўйича етакчи ҳисобланади. Аввалги турларда ҳам ижро нуқтаи назаридан мукаммал зарбалар билан тўпни дарвоза тўрига жойлаб қўйганди.\n22 ёшли футболчимиз шу пайтга қадар БАТЭ сафида бешта гол ва учта голли пас муаллифи бўлди. Борисовликлар 11-турдан сўнг, 26 очко билан иккинчи ўринда бормоқда. БАТЭ навбатдаги учрашувини 11 июнь куни ўз майдонида “Неман”га қарши ўтказади.